open-index/open-wikipedia-markdown huggingface dataset:
吳周

**吳周**（）係清代初年吳三桂喺「三藩之亂」嗰陣所建立嘅政權。清康熙十七年（西元1678年）三月，吳三桂自封**周太祖**稱**周太祖高皇帝**，年號**昭武**。同年八月十七（西元1678年10月2號），吳三桂死咗。佢個孫仔吳世璠世襲周太祖嘅爵位，年號**洪化**。三年後吳世璠自刎而死，吳周滅亡。

## 吳周皇帝
* 吳三桂（1612年 - 1678年），**周太祖高皇帝**，（1678年 - 1678年），年號**昭武**。
* 吳應熊（1634年 - 1674年），**孝恭皇帝**。
* 吳世璠（1663年 - 1681年），世襲周太祖，（1678年 - 1681年），年號**洪化**。

## 睇埋
* 三藩之亂

類:大清
XF

**XF**，拉丁字母串字，指：

*積架XF，Jaguar XF，車
*X檔案，XF，The X Files，電視片集
XE

**XE**，拉丁字母串字，指：

*氙，Xe，Xenon，化學元素符號
*韓國快運航空，XE，Korea Express Air，航空代號
XC

**XC**，拉丁字母串字，指：

*90，XC，羅馬數字
*影印本，XC，Xerox copy
*越野跑，XC，Cross-country running
能解答一切的答案

《**能解答一切的答案**》係中國男歌手周深為動畫電影《妙先生》唱嘅片尾曲。

## 背景同風格
《妙先生》係2019年中國動畫電影，係《大護法》嘅姊妹片。周深唱嘅歌《能解答一切的答案》係呢部電影嘅片尾曲。2019年12月19號，發佈咗由電影中畫面製作嘅長2:16嘅歌MV同歌詞壁紙。隻MV入面展現咗影片「暗黑童話」嘅風格，都有温暖人心嘅內核，展現出暗黑同温暖對立相依嘅獨特氣質。

喺隻歌歌MV入面，開頭唱話「你走了那麼遠的路啊，只為了一個答案」，中間一系列畫面展現現實嘅衝突同埋唔合理，然後由影片中角色叫出「殺好人，救壞人，這是什麼奇怪的道理！讓人無路可選的世界，算什麼新世界！」隻歌同時唱出：

MusicRadio音樂之聲喺微博介紹呢隻歌嗰陣寫話：「周深細膩治癒的聲線，展現了世界的温暖一面」。

2019年12月22號，喺北京搞嘅電影《妙先生》首映禮上，周深清唱咗《能解答一切的答案》，並話「如果你能選擇的時候，我都希望你能選擇一個善良的那個選擇」。

2019年12月27號，歌曲《能解答一切的答案》完整版（長4:18）喺網易雲音樂上線，隻歌係周深為國產動畫唱嘅第11隻歌。

2019年12月31號，周深喺bilibili新年晚會首次現場唱咗呢隻歌。2020年2月21號，周深參加湖南衛視《歌手·當打之年》，喺第三期「雲錄製」喺屋企唱咗《能解答一切的答案》，攞到觀眾票選第三名。

## 創作名單
以下內容整理自豆瓣音樂同MV：

*演唱：周深
*作詞：沃特艾文兒
*作曲：劉博雍
*編曲：劉博雍
*製作人：郭川
*混音：CuTTleFIS
*音樂監製：王競
*MV製作：英事達
*出版者: 光線傳媒

## 排行榜

## 參考
鈕門

**鈕門**，用來扣實粒鈕嘅窿，喺塊布上面開口。英文稱為**buttonhole**。鈕門邊會繡實佢，整硬條邊，以防扯爛布。有啲鈕唔用鈕門，而用鈕耳。
Buttonhole

**Buttonhole**，拉丁字母串字，指：

* 鈕門，布上開窿穿鈕
* 襟花，男裝襟上花飾
耳盲

《**耳盲**》係中國歌手白舉綱出嘅第三張錄音室唱碟。喺2018年7月18號由天娛傳媒發行。

## 簡介
呢張唱碟收錄咗12隻歌。呢張唱碟12隻歌分咗4章，分別係「赤」、「藍」、「青」、「白」，4種獨立顏色。第一章「赤」嘅歌有《敘 (Intro)》、《別》、《觥籌》。第二章「藍」嘅歌有《Saochi Boy》、《着陸》、《耳盲》。第三章「青」嘅歌有《一拳》、《安排好的人生》、《陷》。第四章「白」嘅歌有《當我再見到你的時候》、《良藥》、《真的嗎》。

## 曲目

## 參考
Ronnie Wilson

**Ronnie Wilson**係美國詞曲作家、The Gap Band成員。

## 經歷
佢寫過最出名嘅歌係《Uptown Funk》。

## 詞曲創作
*1979年：《You Are My High》、《Open up Your Mind (Wide)》、《I'm in Love》、《I Don't Believe You Want to Get Up and Dance (Oops!)》
*1980年：《Yearning for Your Love》
*1998年：《Pad & Pen》

## 參考
笑一笑世界更美妙

**笑一笑　世界更美妙**，香港一歌，香港旅遊協會所定嘅主題曲，黃霑作詞，林子祥作曲兼主唱。出現喺一九八〇年，推廣香港人笑面迎遊客，誠實兼有禮。

## 攷
圖 (圖論)

**圖**（，）係圖論嘅基本研究對象；可以用嚟代表物件同物件之間嘅網絡或者關係。圖論所講並唔係幾何講嘅圖，而係一種抽象概念；呢種圖由一啲頂點（又叫結點、節點；）同連結呢啲點嘅邊（）組成，畫出嚟嘅話後者可以係直線或者曲線，點同邊嘅位置亦可以變，只要唔影響邊嘅關係，冇分別。至於 ｢圖｣ 呢個名，係喺1878年首次提出嘅。

圖論嘅圖可以分有向圖（directed graph）同無向圖（undirected graph）兩種，分別係啲邊有冇方向之分：
*無向圖：所有邊都冇方向，即係如果 A 同 B 之間有邊，咁 A→B 同 B→A 完全一樣。例如社交網絡，如果兩個人係朋友，關係通常係雙向嘅，即係 A 係 B 嘅朋友，B 亦都係 A 嘅朋友。數學上，一個 N 個節點嘅無向圖最多有 N(N-1)/2 條邊。無向圖可以用鄰接矩陣表示。
*有向圖：邊有方向之分，即係 A→B 同 B→A 係兩條唔同嘅邊。例如 Twitter 追蹤網絡，A 追蹤 B，B 未必會追蹤 A，呢種單向關係就係典型嘅有向圖。數學上，一個 N 個節點嘅有向圖最多有 N(N-1) 條邊。

## 參考

## 書目

* 
*
貝加爾湖畔

《**貝加爾湖畔**》係中國歌手李健喺2011年12月10號發行《依然》唱碟入面嘅一隻歌。由李健作曲、填詞同演唱。

## 簡介
呢隻歌嘅靈感係取自俄羅斯貝加爾湖。呢隻歌係李健嗰陣親自去到伊爾庫茨克，再去埋貝加爾湖先寫到呢隻歌。

## 翻唱
*Polina Gagarina，喺湖南衛視《歌手2019》第九期演唱，並攞到嗰集觀眾票選第七名
*譚晶、塔斯肯，喺江蘇衛視《蒙面唱將猜猜猜》第一季第三場演唱
*周深、李維，喺浙江衛視《中國好聲音》第三季
*王晰，收錄喺《Low C的誘惑II》

## 參考

## 出面網頁
*李健《貝加爾湖畔》嘅官方影片
甘露 (魏)

**甘露**，年號之一，三國時，魏皇帝曹髦所定。佢對上一個年號為正元。約莫西元二五六年到二六〇年。

正元三年六月，改元甘露元年。

## 紀年
澳洲式幽默

**澳洲式幽默**（Australian Humour，或者叫做**澳式幽默**）係指一啲澳洲人之間嘅幽默同埋笑話，澳洲式幽默不時會視之為化解尷尬嘅一個手段，一般人會認為澳洲式幽默會帶有啲自嘲或者諷刺，中國人民大學澳大利亞研究中心主任張勇先喺接受澳洲 SBS 訪問嘅時候就形容，澳洲式幽默係期待你有所回應嘅互動式幽默。

## 澳洲式幽默嘅表現
澳洲式幽默喺澳洲孕育咗一啲趣怪活動，例如

* 昆士蘭內陸地區文化嘅 Boulia 駱駝賽：一個會鬥快跑去喺駱駝同羊上面貼上標籤，跑返去起點，然後又跑去搣返個標籤嘅比賽。
* 愛麗斯泉（Alice Springs）嘅托德河行舟賽（Henley-on-Todd Regatta）：係一個喺乾涸河床上舉行嘅比賽。

另外，有一啲澳洲嘅公眾人物，都會偶然表現自己幽默嘅一面，有部分媒體就會視之為澳洲式幽默。

* 2012年12月，當時嘅澳洲總理茱莉亞·基勒就曾經同廣播電台 Triple J 一個節目聯手，攞瑪雅人預言嘅世界末日嚟惡搞開玩笑，又話無論發生乜嘢事，佢都會為澳洲人而戰鬥到最後。
*澳洲前總理譚保（Malcolm Bligh Turnbull），喺2017年7月出席一個由記者團舉辦嘅舞會時，就喺台上致詞嘅時候模仿美國總統當奴侵嘅招牌語氣同埋誇張手勢，令到全場哈哈大笑。但係模仿影片外流之後，為咗避免交糾紛，譚保即刻上節目解釋，化解誤會。

## 外來文化同埋澳洲式幽默嘅關係
有啲以澳洲留學生為服務對象嘅媒體同組織，都話擁有幽默感，喺澳洲生活非常重要。不過，喺2018年12月，澳洲SBS就報導一個調查，發現有一半嘅澳洲華人新移民覺得自己唔理解澳洲式幽默。

## 參考
韋力卡區

**韋力卡區**（**Wernicke's area**）係左腦大腦皮層顳葉嘅一個區域，對於理解第啲人講嘢嘅功能不可或缺。
聽覺系統

**聽覺系統**（**auditory system**）係指中央神經系統裏面負責處理聽覺訊息（耳仔所探測到嘅聲）嘅部份。
執行功能

**執行功能**（ ），粵語中文又叫**管控功能**，係神經心理學上嘅概念，大致係指一系列幫手調控行為嘅認知功能。例如想像人按照自己想達到嘅目的，由若干個可能嘅行動中揀其中一個，再向身體下令要肌肉做出適當嘅行為。好似噉嘅過程會用到注意力控制同工作記憶等嘅功能。

喺人類之中，執行功能主要由個腦嘅額葉掌控，當中前額皮層（）零舍重要。前額皮層（因為中風或者嚴重扻親個頭等嘅原因）受損，會令到個人出現執行功能障礙，例如控制唔到衝動呀噉。此外，好似自閉症譜系等嘅障礙，都有可能左右患者嘅執行功能。呢啲情況造成嘅執行功能損傷，可以對患者嘅日常生活造成嚴重負面影響。

## 概念定義

執行功能係一種「高層次」嘅認知功能。至於執行功能具體上要點定義，通常都講緊**例行處理**同**非常規處理**之間嘅「層次」差異：例行處理係指一啲已經做到熟晒、可以唔使諗就做出嚟嘅操作，例如對於普通嘅大人嘅腦嚟講，計算點樣行路同講嘢，都係能夠高度自動化做嘅運作；相對之下，非常規處理嘅情況就係講緊冇用開嘅刺激反應對應可以用，或者行為上出現咗「樽頸」（例如突然發覺自己做出咗唔恰當嘅行為）。喺呢啲情況裡便，個腦就要做所謂嘅「高低階」運算－自動化嘅處理用到「低階」嘅認知功能，而要做非常規處理，個腦就要壓抑即將會做出嘅自動化行為，期間用到「高階」嘅認知功能。執行功能就係指緊呢種由高階過程調節低階過程嘅腦操作。

廿一世紀初嘅研究已經確立咗一點，執行功能有多個面向：研究顯示，參加者喺唔同執行功能測試上嘅得分雖然有正相關，但相關值唔係太高而且呢啲相關值唔一定高過同非執行功能測試嘅得分；亦有研究者行因素分析，發現執行功能測試中嘅分數有多過獨立因素；而神經研究亦表示，額葉（四大腦葉之中最近額頭嗰個）唔同部位受損，會影響唔同嘅執行功能表現。由此可見，執行功能仲可以細分好多唔同種。

## 量度方法

量度執行功能有好多唔同方法。好似威斯康辛咭片分類測驗（）就係其中一種常見嘅測試方式。喺呢個測驗入面，參加者會見到一啲咭片，然後要將啲咭分類。不過，佢哋唔會事先知分類準則，只會根據系統俾嘅回饋（電腦會話佢知啱定錯）嚟推斷自己分得啱唔啱。呢個測驗主要係用嚟測試參加者「心靈轉換」嘅能力：測驗開始嗰陣，首先會訓練參加者用其中一種分類方法－顏色、形狀或者數字－去分。佢哋連續答啱幾次之後（代表佢哋應該已經掌握咗規則）測驗就會突然轉規則，參加者就要重新思考（心靈轉換）用新嘅分類方法應對，而佢哋轉變嘅速度（要答錯幾多次先識轉）就反映佢哋適應規則改變嘅能力。

呢啲測試有個共通點，就係要求參加者唔可以齋靠做到熟晒嘅反應，或者單靠刺激同反應之間嘅連繫。舉個例，有時需要：
*抑制：要壓抑自己本能反應；
*工作記憶：喺有干擾嘅情況之下，記住同操作資訊，維持一段時間；
*靈活轉換：可以喺兩個或者以上嘅刺激-反應規則之間來回切換；
*策略應用：需要自己搵出新方法或者策略嚟應對新情況；
等等。而類似噉嘅實驗方法，喺動物研究上都用得。

## 腦部研究

執行功能同額葉關係密切。額葉受損嘅病人可以出現好多症狀，有時齊晒，有時可能只得其中一種。症狀包括衝動行事，或者無法長期堅持自己嘅目標，不過前額葉受損又可能導致「僵化」－舊有嘅行為已經唔再適用嘅時候，仍然無法轉換行為模式。

有神經心理學方面嘅學者提出咗一個理論框架，解釋執行功能，亦可以解釋有關額葉嘅研究結果。根據佢哋嘅框架，人嘅行為由一系列「思考或行動圖式」所控制。人重覆做出某列行為後，會有一堆行動或者認知連繫埋一齊。呢啲圖式可以透過兩種方式啟動，第一就係由環境事件觸發，例如當人揸車見到紅燈，耷逼力圖式就會觸發。呢種由環境觸發嘅圖式，喺常規情況下足夠幫人作出合適反應。不過喺新奇、或者需要抑制原有反應嘅情況下，單靠環境觸發未必夠，所以就需要第二套系統嚟調節圖式嘅啟動。學者稱呢套系統為**監控系統**而呢個系統係由額葉掌控。有時環境會啟動一個圖式，但另一個圖式先係恰當嘅選擇。喺呢啲情況之下，如果監控系統受損，病人就好可能會繼續選擇舊有、唔適合嘅圖式，導致行為僵化。而如果手頭上嘅工作唔係由外界提示引導嘅話，監控系統作用減弱就表示環境中嘅物件就經常會錯誤噉啟動圖式，搞到人容易分心。所以監控系統受損可以同時解釋點解病人會過度僵化又會易分心。

額葉裡便嘅前額皮層（）被指係特別適合擔當高層次調節嘅角色，噉係因為前額皮層本身唔同子區域之間有密切嘅連繫，而且佢同大部份嘅感覺同運動皮層系統都有來回嘅神經連繫，能夠負責整合感覺同運動方面嘅資訊。

## 睇埋
*習慣
*自控
*後設認知
*性格衝動
*神經多樣性：諸如自閉症譜系以及過度活躍症等嘅障礙，都涉及患者嘅執行功能異於常人。

## 文獻
有志攻讀神經心理學嘅學生，可以參考：

* Gilbert, S. J., & Burgess, P. W. (2008). [Executive function](https://www.cell.com/current-biology/fulltext/S0960-9822(07)02367-6). *Current biology*, 18(3), R110-R114.
* Menon, V., & D’Esposito, M. (2022). The role of PFC networks in cognitive control and executive function. *Neuropsychopharmacology*, 47(1), 90-103.
* Kirkham, R., Kooijman, L., Albertella, L., Myles, D., Yücel, M., & Rotaru, K. (2024). Immersive virtual reality–based methods for assessing executive functioning: systematic review. *JMIR Serious Games*, 12, e50282.
* Suchy, Y., Mora, M. G., DesRuisseaux, L. A., Niermeyer, M. A., & Brothers, S. L. (2024). Pitfalls in research on ecological validity of novel executive function tests: A systematic review and a call to action. *Psychological Assessment*, 36(4), 243.

## 參考
註釋：

引用來源：

## 外拎

*執行功能，講到點樣協助自閉症譜系嘅細路訓練執行功能。
*研究稱人腦負責高級思維嘅前額葉皮層區最易衰老，香港文匯網
感覺型失語症

**感覺型失語症**（）係一種同語言相關嘅病。有感覺型失語症嘅病人講嘢嗰陣能夠發出準確嘅聲，但講嘅嘢冇乜意思，例如個病人想講話佢去同隻狗散步，但講出嚟嘅嘢係「我知隻狗有啲唔舒服所以我想佢去行吓，我想好似你講嘅噉照顧吓佢」（一句意思上有少少九唔答八嘅句子）。呢種病通常係源於大腦皮層嘅韋力卡區有病變。

## 睇吓
*語音感知
邊葉

**邊葉**（**limbic lobe**）係哺乳類動物兩邊腦半球內側表面嘅弧狀區域，一般包括咗海馬體（hippocampus）、扣帶皮層（cingulate gyrus）、同海馬旁回（parahippocampal gyrus）等嘅結構。邊葉同額葉之間嗰條邊界係帶狀溝（cingulate sulcus），同頂葉之間嗰條邊界係頭頂下溝（subparietal sulcus）。

邊葉嘅結構一般都同情緒好有啦掕，例如係海馬體前部噉，有研究發現，海馬體前部（anterior hippocampus）入面嘅兩個部份－CA1 同 CA3－分別喺衝突處理上扮演咗唔同角色：「有衝突性嘅刺激」係指一啲同時係獎賞性又係懲罰性嘅刺激，例如係一笪可能有嘢食又有可能有獵食者嘅地方，呢類刺激通常會令隻動物又想避開又想靠近，並且會令隻動物覺得焦慮；壓抑 CA1 嘅活動會令到隻動物傾向避開有衝突性嘅刺激，而壓抑 CA3 嘅活動會令隻動物傾向靠近個刺激。

## 攷
島葉

**島葉**（**insular lobe**，又有叫「**insular cortex**」）係大腦皮層嘅一部份，但係由表面好難睇到，因為佢摺起咗喺外側溝（將顳葉同額葉分開嗰條溝）裏面嚟。島葉俾人認為喺意識裏面扮演咗重要角色，亦都同情緒、感知、運動控制、自我認識、以及調節身體嘅穩態有關。

## 參考資料
聽覺皮層

**聽覺皮層**（**auditory cortex**）係大腦皮層顳葉嘅一部份，專門負責處理聽覺相關嘅資訊。
布諾卡區

**布諾卡區**（**Broca's area**）係左腦大腦皮層顳葉嘅一個區域，對於講嘢嘅功能不可或缺。
鷹司平通

**鷹司平通**（日文：たかつかさ としみち，）係鷹司家第二十七代當主，同時係作曲家、鐵路研究家，曾經做過日本交通公社博物館調査役同埋交通博物館館長。佢老婆係昭和天皇三女和子內親王。

## 經歷
1923年，平通響東京都出世，係公爵鷹司信輔個仔。由細細個開始，佢就係個鐵路迷，呢件事都好多人知。

1940年，佢參加大政翼讚會嘅公開招慕，最後入選。一年之後，佢響東京高等師範學校附屬中學校（即依家嘅筑波大學附屬中學兼高中），升讀大阪理工科大學（即依家嘅近畿大學）。同年，佢為大政翼讚會作咗會歌「大政翼賛の歌」。

1950年，佢同昭和天皇三女孝宮和子內親王響高輪光輪閣結婚，由於平通呢個時候已經做咗平民，所以兩公婆婚後嘅生活好貼地，正因為咁而畀人睇為「民主嘅象徵」。

因為細個嘅興趣，令到佢成為鐵路研究家，響產經新聞社上面都有份定期投稿，文章名係「鐵路物語」，而呢版文章都廣為人知。另外，佢曾經做過日本交通公社博物館調査員、交通博物館館長，又加入鐵道迷之會。同時之間，佢又係作曲家，間中都會幫啲中小學作校歌。

1955年，和子曾經大肚，但係最後死產（個BB死咗響和子個肚入面）。之後和子再冇大過肚。

1966年1月26號，平通突然失蹤，兩日之後發現佢嘅屍體，差人判斷佢係響失蹤後一日死嘅，死因好有可能係一氧化碳中毒（不過唔肯定係他殺定自殺），終年42歲。佢死後，老婆和子認咗大給松平家嘅尚武做契仔，後嚟尚武繼承咗鷹司家。

## 事件
### 同老婆和子嘅關係
雖然兩公婆生活貼地，睇落過得好幸福，但其實就一直不和，原因係昭和天皇夾硬將和子嫁畀平通，所以平通根本唔鍾意和子。另外，平通都被指成日出去溝女，唔理和子。有人認為和子有可能返去同老豆昭和天皇講咗呢件事，而昭和天皇一嬲之下就搵人殺咗平通，所以呢個係佢死嘅「導火線」（呢個講法未被證實）。

### 平通之死
1966年1月26號，佢去台東區上野公園國立美術館出席畫展，夜晚就同人去銀座酒吧，之後就失蹤。

兩日後，終於由交通博物館報警，最後畀人發現平通響涉谷區千駄谷同陪酒女前田美智子一齊死響前田嘅屋企，判斷兩人嘅死亡時間係響1月27號晏晝一點鐘至五點鐘呢段時間，死因係一氧化碳中毒。響同月29號，佢嘅死透過宮內廳發表，和子聽到之後好亂，唔知點算好，最後老豆昭和天皇嚟弔問，安慰之下先至好少少。

因為佢係出嗮名嘅鐵路研究家，所以佢嘅死實在好令人震驚，好多報紙都有報道佢嘅死，就連紐約時報同埋泰晤士報都有份，但係每家報道佢嘅死因都唔同：每日新聞同朝日新聞話佢係意外死、讀賣新聞話佢係自殺死、而週刊新潮仲話佢「死因可疑」，質疑差人講大話。

佢死後，越嚟越多人揭發平通同和子不和呢件事，開始有唔少人懷疑平通係「為情而死」，而和子響佢死後都好少出席公開活動。直到依家，平通嘅死都仲係一個迷。

## 攷
冷硬派

**冷硬派**（**hardboiled**）係偵探小說嘅一種。主角通常係一個同有組織性犯罪暴力戰鬥嘅偵探。

## 代表作品

* 達許·漢密特《馬爾他之鷹》（1930）
* 雷蒙·錢德勒《漫長的告別》（1954）
* 羅斯·麥唐諾《》（1964）
* 勞倫斯·卜洛克《八百萬種死法》（1982）
* 詹姆士·艾洛伊《鐵面特警隊》（1990）
* 大澤在昌《新宿鮫》（1990）
* 藤原伊織《恐怖分子的洋傘》（1995）
你要相信這不是最後一天

《**你要相信這不是最後一天**》係中國歌手華晨宇為對抗武漢肺炎大爆發而寫嘅一隻歌。由華晨宇作曲、演唱，裴育填詞，喺2020年2月21號《歌手·當打之年》第三期節目第一次演唱。2020年2月25號上晝10點喺網易雲音樂正式發行。

## 簡介
作為湖北人嘅華晨宇，佢對呢次疫情好有感覺。呢隻歌嘅歌詞寫住患者由絕望到希望，例如由「末日黃昏」去到「感受溫暖」。佢喺歌詞入面都想畀患者覺得佢哋係充滿希望、畀佢哋信心，例如「只為了更好的遇見，那一天值得等待，那一眼，滿載星海」。華晨宇亦都知道大家都受緊身體同精神上嘅痛苦同恐懼，所以佢想透過呢隻歌令大家相信世界嘅美好未終結過，希望嘅光亮都未熄滅過，就好似歌名咁用「相信」嘅力量去化解佢。

華晨宇喺呢隻歌嘅結尾部分都請咗唔少歌手、演員，用佢哋嘅方言去念白參與呢次製作。有袁弘、張歆藝、何炅、黃渤、沈騰、趙薇、張一山、胡彥斌、宋丹丹、楊紫等演藝人員。

## 參考

## 出面網頁
*華晨宇《你要相信這不是最後一天》嘅官方影片
黑色電影

**黑色電影**（**film noir**）係一種盛行於 1940 年代同 1950 年代嘅荷里活電影，特徵主題圍繞犯罪同性等展露社會黑暗面嘅題材。
亞基拉

《**亞基拉**》（**AKIRA**）係日本漫畫家大友克洋創作嘅數碼朋卡漫畫，被指係日本數碼朋卡嘅創始者。
氫氧化鉀

**氫氧化鉀**，又叫做**苛性鉀**，化學式係KOH，係一種強鹼，屬於無機化合物。佢係白色固體，可以同二氧化碳等反應，所以可以用來吸二氧化碳。氫氧化鉀有好多用途，包括做電池電解液、整番梘等等。佢溶入水時會放好多熱，所以要小心。

## 點整
其實鉀金屬加水就會出氫氧化鉀同氫氣，但反應好激烈，非常危險。

2K + 2H2O -> 2KOH + H2

亦可以由氧化鉀同水嘅反應整出來：

K2O + H2O -> 2KOH

氫氧化鈣同碳酸鉀嘅反應都可以整到氫氧化鉀。

Ca(OH)2 + K2CO3 -> CaCO3 + 2KOH

## 反應
氫氧化鉀始終都係鹼性嘅，所以可以同酸反應，如下：

KOH + HCl ->KCl + H2O

酸鹼中和係放熱反應。

佢都可以同酸性嘅氣體（例如二氧化碳）反應，產生相應嘅鹽。

KOH + CO2 -> KHCO3

### 有機反應
氫氧化鉀屬於鹼性，可以水解酯等有機物，產生相應嘅羧酸鹽同醇。例如係皂化反應入面咁樣。

仲有，氫氧化鉀可以提供氫氧根離子。而氫氧根離子係個好好嘅親核試劑，所以可以係單分子親核取代反應同雙分子親核取代反應等有機反應入面用。

## 睇埋

* 氫氧化鈉

## 參考
跨國公司

**跨國公司**（**multinational corporation**）係指喺多過一個國家擁有同控制貨品服務生產嘅公司組織，例如麥當勞。

## 睇埋

* 跨國現象
超大型企業

**超大型企業**（**megacorporation**，**MegaCorps**）係數碼朋卡當中常見嘅題材，指巨型嘅跨國公司。反烏托邦性嘅數碼朋卡故仔往往會描述權力極大嘅超大型企業以龐大嘅財力控制住世界，甚至擁有軍隊。
欲望反光

《**欲望反光**》係台灣男歌手蕭敬騰出嘅第六張錄音室專輯，喺2018年5月25號開始預購，2018年6月22號發行。專輯首波主打歌係《讓我為你唱情歌》。 

## 曲目

## 音樂錄影帶
*2018年1月18號《皮囊》
*2018年5月8號《讓我為你唱情歌》
*2018年5月15號《你會在哪呢？》
*2018年5月22號《全是愛》
*2018年6月8號《王妃 2.0》(LIVE)
*2018年6月12號《欲望反光》
*2018年8月17號《我有多麼喜歡你(獨唱版)》(LIVE)
*2018年8月22號《迷茫世代》
*2018年12月19號《發現》

## 現場演出
### 專輯簽唱會

## 參考
遺憾

《**遺憾**》係星加坡女歌手許美靜出嘅第二張國語專輯。喺1995年12月5號由上華唱片發行，

## 簡介
星馬版有10隻歌，台灣版有12隻歌。

## 曲目
### 星馬版曲目

### 台灣版曲目

## 唱片版本
*盒帶版
*星馬CD版
*台灣CD版

## 參考
吳世璠

**吳世璠**（）係**平西王**吳三桂嘅孫仔，吳應熊庶子。明代錦州綏中（遼寧省綏中縣）人，祖籍揚州高郵（江蘇省高郵市）。清朝康熙十七年八月十七日（公元1678年10月2號），吳三桂喺長沙病死，吳世璠世襲**周太祖**，年號**洪化**。

三藩之亂期間，駐守廣東同福建嘅平南王、靖南王都相繼慘敗。辛酉年十月廿八（公元1681年12月7號），吳世璠自刎而死，吳周滅亡，三藩之亂結束。
三藩之亂

**三藩之亂**（）係大清康熙十二年（西元1673年）爆發嘅一場叛亂，歷時八年，到西元1681年結束。呢場仗係平西王吳三桂諗住用請求撤藩去搏朝廷留佢繼續鎮守雲南，點知朝廷乘機批准撤藩，搞到吳三桂侷住以「反清復明」嘅名義同朝廷宣戰，最後康熙皇帝贏咗。

吳三桂喺雲南起兵反清，殺咗巡撫朱國治，吳軍好快打到湖南。廣西將軍孫延齡同喺福建嘅靖南王耿精忠先後起兵響應吳三桂。

康熙十三年四月十三（西元1674年5月7號），清廷處死吳三桂留響北京嘅仔吳應熊。同年十二月，陝西提督王輔臣響應吳三桂反清。

1676年，平南王尚可喜個仔尚之信投靠吳三桂。同年耿精忠、王輔臣向清朝投降。

1677年，尚之信歸附番清朝。

1678年三月，吳三桂稱帝，國號周。康熙十七年八月十七（西元1678年10月2號），吳三桂病死，由吳應熊個仔吳世璠繼承。吳軍節節敗退，吳世璠退到雲南昆明。康熙二十年十月廿八（西元1681年12月7號），昆明失守，吳世璠自殺，吳周滅亡。
台灣基進

**台灣基進**（簡稱**基進黨**，英文：***'，縮寫***'）而家係台灣嘅政黨之一。主張臺灣本土化、臺灣主體性、臺灣獨立。

## 選舉記錄

### 國會選舉

2021年7月2號，台中第二選區立法委員陳柏惟罷免案成案。喺10月23號投票，同意票數為77,899，多過73,433不同意票，並超越四分之一嘅門檻，罷免案成功通過。以公職人員選舉罷免法第92條，陳柏惟無法喺四年內參選台中第二選區嘅立法委員。

### 地方選舉

## 選舉成績
### 立法院

## 爭議
### 被指性罪行問題上雙重標準
台灣基進入面有唔止一人，喺性罪行問題上被指雙重標準。

其中曾經代表台灣基進喺台南市議會永康區（第七選區）參選嘅吳依潔，本身信奉喺韓國同華語地區都備受爭議嘅新興宗教攝理教。佢喺大學期間經常出席與攝理教有關嘅活動，並與攝理教牧師保持密切來往；喺選舉期間，亦曾有攝理教會牧師為佢站台支持。喺2023年6月，佢公開批評已經退咗黨嘅前黨友陳柏惟涉及「性騷擾侵犯政治道德」，但結果就有曾經參加攝理教嘅人士就批評，吳依潔喺性騷擾議題上有「雙重標準」。批評者指出，佢長期深信同參與嘅宗教，其教主曾經喺韓國因涉及性侵相關罪名被法院判刑，但佢對呢件事一直冇公開表態或者回應。

另外，喺2023年，身為國防委員會委員嘅民進黨趙天麟被同一名中國籍女性揭發有婚外情，但係就得到吳欣岱開心護航，結果當時被台灣基進攻擊嘅民眾黨蔡壁如揶揄，話台灣基進黨以當民進黨側翼為榮，而吳欣岱對趙天麟更大嘅問題視而不見。

## 參攷
歐拉恆等式

**歐拉恆等式**係指以下嘅恆等式：

: e^{i\pi}+1=0

其中e\,係自然對數嘅底，i \,係虛數單位，\pi \,係圓周率。

歐拉恆等式係以瑞士數學家歐拉嚟命名，被視爲展示數學之美嘅一個例子，因爲佢連接咗數學入面最基礎嘅五個常數。

## 解說
### 虛數嘅冪

歐拉恆等式係歐拉公式嘅一個特例。歐拉公式寫明，任何實數x，
: e^{ix} = \cos x + i\sin x。
代x=\pi嘅話，因為\cos \pi = -1同\sin \pi = 0，
: e^{i\pi} = -1 + 0i，
即係歐拉恆等式：
: e^{i\pi}+1=0

### 幾何詮釋

幾何上可以用Argand 平面嚟解釋，e^{i\pi}即係由1+0i開始，逆時針轉半個圈，去到-1+0i，再加1，即係向右行一格，咁就到咗原點啦。
氧化鈉

**氧化鈉**，化學式Na_2O，係種無機化合物，係白色固體。佢係鈉嘅氧化物，可以同水反應，產生氫氧化鈉。

## 點整
氧化鈉可由鈉同埋氧嘅反應直接整出嚟：

4Na +O2 ->2Na_2O

佢可以由鈉同以下物質反應製備而成：

* 氫氧化鈉（需要加熱，金屬鈉要加多少少，用嚟整走氫氧化鈉入面嘅水分）：

2 NaOH + 2 Na ->2 Na2O + H2

* 過氧化鈉：

Na2O2 + 2 Na -> 2 Na2O

* 亞硝酸鈉：

2 NaNO2 + 6 Na -> 4 Na2O + N2

## 反應
氧化鈉可以同水反應，產生氫氧化鈉水溶液：

Na2O + H2O ->2NaOH

以上反應好激烈，要小心。

氧化鈉都可以同酸性物質（如鹽酸、二氧化碳等）反應，產生相應嘅鹽。以鹽酸同氧化鈉嘅反應做例子：

Na2O + 2HCl ->2NaCl +H2O

## 參考
馮青

**馮青**可以係：

*馮青 (藝人)，芒果娛樂主持人、演員
*馮青 (作家)，臺灣作家
I Wanna Be Free

**I Wanna Be Free**可以係：

* I Wanna Be Free (The Monkees嘅歌)，1967
* I Wanna Be Free (Loretta Lynn嘅歌)，1971
* I Wanna Be Free (李佩玲嘅歌)，2019
* I Wanna Be Free (專輯)，Loretta Lynn 1971年出嘅專輯
羣控技術

**羣控技術**係對大量啲相同抑或係相似設備進行控制嘅電子、網絡技術，用呢種技術搭成嘅系統就喊做**羣控系統**。佢可以用喺控制一堆製造業機器、運輸設備、建築電氣抑或係消費電子產品（譬如智能電話
等等）上。

## 考
擔泥

**擔泥**係一種刑，顧名思義就係擔住啲泥做苦工，又叫**挑泥**。英治香港早年，臬司判罰有擔泥，當時寫做**擔坭**、**担坭**同**挑坭**，皆因當時地上面嘅泥專寫做**坭**。擔泥之刑，會同坐監一齊。

黃履卿寫英語指南，擔泥英文為to work on the roads，意謂修路，亦意謂修路中擔泥苦工。

## 事例
### 挑坭
依個因迫良為娼而判罰擔泥。

### 担坭、挑坭
依個有關無牌煮或進口鴉片罰則，會判罰擔泥。

### 擔坭
依個講嚴禁事項，當中有捉到有贓物會罰擔泥。

## 廣東話
由於擔泥為苦工、為刑罰，有時會講做某啲嘢慘過擔泥。
表演

**表演**（）係上演或者係呈現戲劇、音樂會同埋其他娛樂形式嘅行為。響表演藝術入面，表演通常包括一個表演者或者一組表演者同觀眾展示一個或多個藝術品。因此佢哋上台演出之前，需要經過多次綵排熟悉節目內容。

## 睇埋
*表演藝術
*戲劇
*歌唱
*舞蹈

## 延伸閱讀
* Bell, B.S., & Kozlowski, S.W.J. (2008). Active learning: Effects of core training design elements on self regulatory processes, learning, and adaptability. Journal of Applied Psychology, 93, 296–316.
* Fadde, P.J., & Klein, G.A. (2010). Deliberate performance: Accelerating expertise in natural settings. Performance Improvement, 49, 5-15. 
* Freeman, S., Eddy, S., McDounough, M. et al. (2014). Active learning increases student performance in science, engineering, and mathematics. PNAS, 111, 8410–8414.
* Gagne, R.M. (1962). Military training and principles of learning. American psychologist, 17, 83–91.
* Lohman, M. (2002). Cultivating problem solving skills through problem based approaches to professional development. Human Resource Development Quarterly, 13, 243–256.
* Meyer, R. (2002). Problem solving skills through problem based approaches to professional development. Human Resource Development Quarterly, 13, 263–270.
* Noordzu, G., Hooft, E., Mierlo, H. et al. (2013). The effects of a learning-goal orientation training on self-regulation: A field experiment among unemployed job seekers. Personnel Psychology, 66, 723–755.
劉欣然

**劉欣然**（；；），係中國大陸主持人、作家。喺聖彼得堡國立大學畢業。

## 經歷
2018年，做《我家那小子》主持人。同年，佢做過《我想和你唱》第三季第八期同第九期嘅鑒客團成員。2019年，為湖南衛視《歌手2019》逃跑計劃嘅音樂合夥人。同年，佢參演過《我是研學生》。佢做過《2019-2020湖南衛視跨年演唱會》主持人。2020年，做《我家那閨女》第二季主持人。

## 參考

## 出面網頁
*
人倫

**人倫**係論人同人之間嘅關係，人之間嘅條理，有相處守則。至於有乜守則，就因時因地而定，有明文規定，甚至寫入法律，亦有不成文規舉，約定俗成。倫有關於親人、親戚、朋友、同事、同學、師徒、上司下屬、地位尊卑、貴族平民、君臣，諸如此類。漢時以夫婦為人倫之始。

若果唔守，就視**亂人倫**，無禮、無道德，甚至有不倫同亂倫之說。

類:人際關係
雙聲

**雙聲**係種修辭手法，即係指接連用同一聲母嘅字。以求讀起來好聽啲，好記啲。好多時佢同疊韻一齊講，只不過聲母換成韻母。

雙聲通常只限於某時某地。由於字音會隨住時間同地點變化，原本寫嗰陣係雙聲，後來可以變咗唔係雙聲。

## 歷史
南朝時，佛教帶來聲明學，學者為字音分類，得出反切，亦衍生出雙聲疊韻嘅文字遊戲。然而並唔係有聲明學先至有雙聲，雙聲本身一直自然就有。

## 例子

* 韆鞦
* 道德
* 彷彿
* 吩咐
* 揮霍
* 尷尬
* 坎坷
* 崎嶇
* 榴槤
* 玲瓏
* 流連
* 忐忑

## 睇埋

* 疊韻
世間情

《**世間情**》（），播出嘅原名叫做《**臺北愛情故事**》，係2013年三立台灣台八點檔嘅連續劇，由新路山傳播有限公司製作，2013年9月11號開鏡、11月21號首播，接檔《天下女人心》喺每週一至週五晚間八點播出。 2015年7月28號全劇殺青，2015年7月28號全劇終，共437集。

## 主題曲

## 軼事
《世間情》曾經對一啲武俠小說進行惡搞，引起網民媒體嘅討論。

* 喺2014年10月13號，《世間情》出現咗一幕由璟宣飾演嘅謝白雪，做白日夢演起《神鵰俠侶》中嘅「姑姑」小龍女，同鍾偉哲（林佑星飾）扮演嘅楊過，大演浪跡天涯嘅愛戀劇情，除咗肉麻對白外，更出現陽春版，貌似大嘴鳥嘅「神鵰」，正當二人準備想一齊坐大鵰走，「鵰兄」竟然攞毛筆畫出「禁止雙載」嘅圖樣。 

## 參考資料

類:台灣電視劇
類:2013年電視劇
類:2014年電視劇
類:2015年電視劇
毅行者

**毅行者**，香港行山比試，始於一九八一年，英文寫**Trailwalker**。原本為啹喀兵演習，只限英軍參加，廿四個鐘內完成。後來變成樂施會嘅籌款活動，化為公開活動。比試路徑大致同麥理浩徑接近。
麥兜故事

**麥兜故事**，香港卡通電影，為麥嘜系列之一。主角為麥兜。英文名改做**My Life as McDull**。

## 配音員
* 李晉緯 飾演 麥兜
* 林海峰 飾演 成年麥兜
* 吳君如 飾演 麥太
* 黃秋生 飾演 校長、黎根
* The pancakes 飾演 Miss Chan

## 職員

## 原聲音樂
影片中所有歌曲都收錄喺專輯《電影原聲》（CD）中，以下係專輯曲目信息：

# 就係麥太臨盆嘅時候……
# 麥兜與雞（主題曲）（原曲為音樂瞬間第3節，由法蘭茲·舒伯特作曲）
# 春田花花幼稚園校歌
# All Things Bright And Beautiful
# 一二三四五六七多勞多得（原曲為郵遞馬車，由赫曼·尼克作曲，歌名原為1999年胃仙U廣告口號）
# Mozart Piano Sonata K.331 Andante Grazioso
# 特别報導I（香港嘅運動員絕對唔係臘鴨）
# 大包整多兩籠大包（原曲為童年即景第一章陌生的國家和人民，由羅伯特·舒曼作曲）
# 火雞濃烈的滋味
# 噢！聖誕樹
# 特别報導II（香港一蛋撻）
# 黎根之歌（原曲為童年即景第七章夢幻曲，由羅伯特·舒曼作曲）
# （Bonus Track） 仲有最靚嘅豬腩肉 － 以莫札特的第11號鋼琴奏鳴曲第3樂章為主調
# （Bonus Track） 快餐常餐特餐

## 相關作品
*麥兜菠蘿油王子
*春田花花同學會
*麥兜响噹噹
*麥兜噹噹伴我心
*麥兜我和我媽媽
*麥兜·飯寶奇兵

## 出面網頁
*
*麥嘜麥兜專利授權商官方網
*
*
*
*
*
*
*
*
拉普拉斯方程

**拉普拉斯方程**（**Laplace's equation**）係一條二階偏微分方程，以拉普拉斯命名，寫出嚟嘅話就係：
: \nabla^2\! f = 0  \qquad\mbox{or}\qquad \Delta f = 0,
今日傳媒集團

**今日傳媒集團**係以服務澳洲華人同中國在澳留學生為主嘅親中派媒體，喺2010年由張大鵬創立，總部位於雪梨

集團旗下擁有五大城市互聯網媒體：今日悉尼、今日墨爾本、今日昆士蘭、今日阿德、今日珀斯。

## 同中國共產黨嘅關係
今日傳媒集團同中國共產黨有頗為密切嘅關係，例如喺2017年1月，中國駐悉尼總領事顧小傑，就曾經訪問今日傳媒集團，又大讚今日傳媒集團自創辦以來始終堅持客觀公正嘅輿論導向。另外，前中共外交官陳用林喺2019年4月喺悉尼科技大學一個研討會發言嘅時候，亦提到今日傳媒集團喺好多議題上都極力地同中共保持一致。

2020年12月3日，澳洲SBS同《布里斯本時報》報道有唔少嘅澳洲中文傳媒都係畀中國共產黨控制，或者同中國共產黨有密切嘅關係。其中就提到，今日傳媒集團係由幾個同中共統戰部團體有關嘅媒體人所管理。

## 爭議
環繞今日傳媒集團同旗下媒體嘅批評，主要係同佢親中立場有關。時事評論員黃世澤喺討論澳洲政府支持香港人嘅人道救生艇政策嘅時候，提到有啲喺澳洲嘅中國人被今日悉尼等親中媒體，應該執咗佢。

### 涉嫌煽動干預紐卡素大學學術自主
2017年8月，紐卡素大學一名印度裔講師被指喺課堂同埋測驗入面，將台灣同香港稱為國家，引起中國留學生不滿，雙方交涉嘅錄音首先就係喺今日悉尼入面大篇幅報道。今日悉尼大篇幅訪問咗有關嘅留學生同埋中國駐悉尼嘅官員，亦用上『辱華』一詞報導事件，而中國官員亦向紐卡素大學施壓。事件後嚟引起咗澳洲其他媒體對於呢啲中國留學生同埋中國大使館損害校園言論自由嘅關注，而且亦有學者質疑包括今日悉尼在內嘅澳洲華人媒體，喺呢啲事件上面嘅煽動。紐卡素大學發表聲明，指有關內容來自國際貪腐監察組織「透明國際」（Transparency International）嘅一份報告，當中以「國家」（Country）一詞指代國家同埋地區，包括台灣同埋香港，又表示對話被秘密錄音同埋公開，令事件失去循校內渠道處理嘅機會，感到失望。

## 睇埋

* 中華人民共和國對外宣傳

## 參考
小夢大半

《**小夢大半**》係中國歌手陳粒出嘅第二張錄音室唱碟。喺2016年7月26號由上海趣果文化傳媒工作室發行。

## 簡介
呢張唱碟收錄咗10隻歌。

## 曲目

## 獎
*《小半》攞到第25屆東方風雲榜年度十大金曲

## 參考
使立消

**使立消**，喉糖牌子，有舒緩喉嚨痛之用，亦有輕微殺菌之用，英文名**Strepsils**。一九五八年面世，原本一九五〇年用來做漱口水。
漁夫之寶

**漁夫之寶**，喉糖牌子，含好重薄荷醇，英文叫**Fisherman's Friend**。原本為英國漁夫去北海而製，初時為藥水，後尾改為丸裝。原本為有糖配方，後尾又出無糖配方。
得果定

**得果定**，喉糖品牌，葛蘭素史克出品，英文寫**Dequadin**。主要成份為地喹氯銨，有殺菌成份。
地喹氯銨

**地喹氯銨**，藥一種，地喹銨嘅氯化物，消毒殺菌用，英文**Dequalinium chloride**。佢抑制細菌增長，用於消毒傷口、處理口腔潰爛。之不過，有機會引起皮膚潰爛。
可判定性

**可判定性**（德文：**Entscheidungsproblem**，「決定問題」噉解）係由德國數學家打域囂拔（David Hilbert）喺 1928 年提出嘅一個問題。呢個問題要求人俾出一個演算法嚟攞一句陳述做 input，然後再答「嗰句陳述係咪 universally valid」。
形式語言

（）係每一個字都有精確定義嘅語言，相對於日常講嘢用嘅自然語言。

例子可以睇吓程式語言噉。
亮哲

**亮哲**（Liang Che，），台灣演員，喺實踐大學室內空間設計系畢業，以演出台灣本土劇為主，而家係齊石傳播嘅藝人。

## 早年生涯
亮哲嘅阿爸係射箭國手，自己早年就讀中正高中，本來喺社團博覽會已鎖定籃球社做第一志願，但係因緣際遇之下，入咗排球社。

亮哲曾經話過，自己細細個就鍾意運動，好有可能係因為基因遺傳，導致佢運動細胞都好發達，細個曾經參加過游泳隊、又打過棒球，活潑好動嘅佢，更認為運動就係要激烈，唔流汗就唔算係運動。

## 大事記
讀大學四年級嗰陣，佢同朋友輸賭參加校園歌唱比賽，就此被唱片公司睇中，成為咗預備歌手。但係經歷咗近兩年預備歌手嘅訓練，佢不單止冇機會出碟，而且無任何演藝邀約搵上門，直到畀《冒險王》製作組睇中，邀請佢參加二代主持人嘅試鏡。佢喺2018年11月接受風傳媒訪問嘅時候就話，當時試鏡差唔多係全場最差，但憑著誠懇打動咗製作組。佢又話，如果唔係《冒險王》嘅機會，佢應該會喺約滿之後做返設計工作。

憑著《冒險王》得到咗機會，慢慢開始走紅，但喺一年後就要面對兵役，退伍之後感受到好大冷落，亮哲話當時自己諗過放棄，但咁啱屋企又有經濟變故，喺急需收入嘅壓力下，亮哲只好繼續喺演藝路上耕耘。

入到演藝圈之後，佢一樣有保持運動嘅習慣，曾經同其他藝人組成「搖滾排球隊」，仲同臺北鯨華進行友誼表演賽，而佢自己亦好喜歡挑戰自我，2019年仲首次參加鐵人三項賽事。

2015年12月，亮哲推出《原味∞冒險》寫真書，當中有背部全裸嘅特寫，初初佢都抗拒要全裸賣肉，但最後都俾老婆說服咗。

2019年12月，亮哲舉辦生日音樂會，並首度公開發表自己嘅台語詞曲全創作「囡仔」。

## 家庭
亮哲已婚，老婆係劇場導演黃毓棠。

## 部分演出嘅電視劇
* 惡女阿楚
* 鬥牛要不要
* 那一年，鳳凰花開時
* 鬥牛，要不要
* 姊的時代
* 月村歡迎你
* 天下父母心
* 家和萬事興
* 愛。回來
* 牽手
* 天下女人心
* 孤戀花
* 世間情
* 甘味人生
* 一家人
* 炮仔聲：飾演曾國豪
*天之驕女：飾演高志龍 (整容前)、木村健司、劉克群

## 參考


## 出面網頁
*
*
*
*
地喹銨

**地喹銨**，銨一類，藥一類，英文**Dequalinium**。佢有兩個氮元子帶正電，可以負離子組成**地喹銨鹽**。至多用為地喹銨氯，可以治扁桃體炎。而地喹銨鹽，可以治瘧疾。
葵涌公園

**葵涌公園**，香港嘅公園之一，英文寫**Kwan Chung Park**，建喺葵涌醉酒灣堆填區之上，但因沼氣問題而唔開放，到2025年12月17號正式開放。當中有部份撥咗出做香港賽馬會國際小輪車場同埋香港板球中心。
頸領帶

**頸領帶**，西洋衫上，圍喺頸上嘅帶，打咗結，是為煲𧘹同領𧘹前身，英文寫**cravat**。佢起自克羅地亞士兵，一六六〇年去到法國時，引起巴黎人注意。

帶並無固定打法，有好多種變化。

## 攷
達連隘口

**達連隘口**（）係巴拿馬達連省同埋哥倫比亞Chocó省北部一帶土地，分隔中美洲同埋南美洲。佢由大片未開發嘅沼澤同森林組成。

達連隘口淨係可以用越野車穿過。由於喺呢一帶起路成本太高，兼且會嚴重破壞環境，令到貫穿南北美洲泛美公路冇辦法全線通車。
苦工監

**苦工監**，刑罰一種，坐監一種，無自由之餘要罰做苦工。世界上苦工監形形色色都有，有輕有重。原因亦各有唔同，除咗因為一般犯罪，亦有政治、宗教、打仗，諸如此類等種種因素。有啲大型啲，會發去充軍、發配邊疆、勞動營等等。
三角銼

**三角銼**，銼一種，鋼造，幼身長條，前端會窄身啲。有三面，剖面成三角形，所以叫三角。三面或者等闊、或者兩闊一窄。同其他銼一樣，用來修順物體表面，而佢因為三角，可以用喺凹坑嗰度。

## 文
英文有好幾種叫法，**three cornered file**、**three square file**、**triangular file**。
大銼

**大銼**，銼一種，鋼造。銼身大過一般銼，平又有、圓又有、半平半圓都有。佢面上面，有好似尖尖凸出來，好似牙咁。佢粗粗地咁銼物體表面。

## 文
英文寫做**rasp**。
鼠尾銼

**鼠尾銼**，銼一種，鋼造。銼身長而幼，剖面成圓形，前面較幼。用來銼大圓窿，又或者用來造扇形邊。

佢似圓銼，但圓銼前端唔會收窄。

## 文
英文叫rat-tail file。
武漢肺炎越南疫情

**武漢肺炎越南疫情**係介紹「武漢肺炎」喺越南嘅爆發情形。截至2020年12月3號，越南累計有1,361單確診病例，死咗35個人。

## 攷
武漢肺炎印尼疫情

**武漢肺炎印尼疫情**係介紹武漢肺炎喺印尼嘅爆發情形。截至2021年3月13號，印尼累計有1,414,741單確診病例，死咗38,329個人。

## 攷
武漢肺炎巴基斯坦疫情

**武漢肺炎巴基斯坦疫情**係介紹武漢肺炎喺巴基斯坦嘅爆發情況。去到2021年3月10號，巴基斯坦總共有595,239單確診病例，死咗13,324個人。

## 攷
武漢肺炎亞美尼亞疫情

**武漢肺炎亞美尼亞疫情**係介紹武漢肺炎喺亞美尼亞嘅爆發情形。截至2020年10月25號，亞美尼亞累計有77,387單確診病例，死咗1,180個人。

## 攷
武漢肺炎阿塞拜疆疫情

**武漢肺炎阿塞拜疆疫情**係介紹「武漢肺炎」喺阿塞拜疆嘅爆發情形。截至2020年8月23號，阿塞拜疆累計有35,274單確診病例，死咗518個人。

## 攷
武漢肺炎以色列疫情

**武漢肺炎以色列疫情**係介紹「武漢肺炎」喺以色列嘅爆發情形。截至2021年4月26號，以色列累計有838,150單確診病例，死咗6,354個人。

## 攷
黃魚

**黃魚**，魚一種，又叫**黃海魚**，鯡科海鰶屬，拉丁學名**Nematalosa nasus**。佢係海魚，又係食用魚。魚高側扁，銀白中帶黃，特徵有鰓後有黑班一笪。香港叫黃魚，中國大陸叫**圓吻海鰶**、臺灣叫**高鼻海鰶**，英文寫**gizzard-shad**。

見諸西太平洋到印度洋。香港都有。

## 特徵
魚身高，眼大，口細無牙。背鰭短，但有條長刺狀伸出來。叉尾。鱗唔大唔細。

色水而言，魚身銀白色，背呈青灰，肚白，然而帶有種青金光澤。魚肩近鰓有黑班。鰭都係透透地，邊有少少黑。背鰭白、胸鰭黃、臀鰭黃、尾鰭黃。

## 攷
圓銼

**圓銼**，銼一種，鋼造。銼身長而幼，剖面成圓形，全支等身，唔會收窄。用來整順啲窿，或者整順啲坑。亦可以用來磨尖某啲鋸。

佢似鼠尾銼，但鼠尾銼前端會收窄。

## 文
英文稱之為**round file**。
武漢肺炎希臘疫情

**武漢肺炎希臘疫情**係介紹「武漢肺炎」喺希臘嘅爆發情形。截至2020年11月7號，希臘累計有54,809單確診病例，死咗750個人。

## 攷
武漢肺炎塞爾維亞疫情

**武漢肺炎塞爾維亞疫情**係介紹「武漢肺炎」喺塞爾維亞嘅爆發情形。截至2021年2月25號，塞爾維亞累計有446,313單確診病例，死咗4,383個人。

## 攷
武漢肺炎克羅地亞疫情

**武漢肺炎克羅地亞疫情**係介紹「武漢肺炎」喺克羅地亞嘅爆發情形。截至2020年11月7號，克羅地亞累計有64,704單確診病例，死咗752個人。

## 攷
武漢肺炎馬來西亞疫情

**武漢肺炎馬來西亞疫情**係介紹武漢肺炎喺馬來西亞嘅爆發情況。武漢肺炎最初喺2019年底喺中國湖北省武漢市爆發，2020年1月25號馬來西亞出現首宗確診病例。2020年2月3號，第一位馬來西亞人確診，5日後出現首宗本土感染病例。之後病例數呈個位數緩慢增長，但係第二波疫情喺2020年2月27號開始爆發。2020年3月1號，#26號病患確診，隨後同佢有關聯嘅確診病患（包括一代、二代同後續密切接觸）增加至大約100人。隨後2020年2月27號至3月1號喺吉隆坡大城堡清真寺舉行嘅一場大約16000人參與嘅傳教活動引起咗，馬來西亞境同呢次集會有關嘅確診人數現已達到3,375人。

馬來西亞最高元首蘇丹阿都拉對第二波疫情嘅快速增長表達深度關切。馬來西亞首相慕尤丁喺2020年3月13號透過電視講話宣佈進一步收緊防疫措施，遏制武漢病毒喺大馬進一步傳播。2020年3月16號，所有馬來西亞州屬同聯邦直轄區都出現確診病例，馬來西亞政府因此頒佈《行動管制令》，喺3月18號至6月9號期間落實一系列措施管控民眾出行，期望通過保持社交距離減緩病毒傳播。

由於武漢肺炎印度疫情居高不下，確診人數屢次創新高。馬來西亞喺2021年5月6號宣佈，決定撤離旅居印度北部同西部嘅公民，將使用特別包機搭載旅客；旅客出發前同抵境後都須要檢測，返國後須隔離14日。

2021年5月10號，因應武漢肺炎疫情未有緩和跡象，過去5日每日都超過3000宗個案，當局實施全國封鎖措施，預計生效至下個月初。

2021年5月19號，馬來西亞疫情有惡化嘅跡象，單日新增6075宗確診，打破1月底嘅舊紀錄，再創新高。

2021年5月22號，國防部高級部長依斯邁沙比里宣佈，由5月25號開始，所有商業領域嘅營運時間將縮短至夜晚8點，涵蓋超市、雜貨店、夜市、餐館、洗衣店同購物商場。

2021年5月23號，馬來西亞武漢肺炎疫情持續升溫，截至嗰日中午12點，全國新增咗6976宗確診病例，再次刷新疫情以嚟嘅最高記錄。當中，雪蘭莪新增2235病例，係全國榜首。

2021年5月28號，馬來西亞單日確診病例首次突破8000宗，亦係一連四日確診病例創新高。衛生總監丹斯里諾希山今日喺Facebook帖文表示，雪蘭莪新增2052宗，位居榜首；吉蘭丹新增851宗，位居第二；吉隆坡就以830宗位居第三。5月29號，馬來西亞新增9020宗武漢肺炎確診個案，再創單日新高。

由於疫情越嚟越嚴峻，馬來西亞總理府喺5月28號出聲明，宣佈喺6月1號至14號期間實施全國封城。

大馬武漢肺炎疫情繼續升温，2021年7月15號單人新增1萬3215宗個案，2021年7月22號單日新增1萬3034宗確診病例，累計確診個案有96萬4918宗，亦係第二高嘅單日新增病例紀錄。

截至2021年7月22號，馬來西亞累計有964,918單確診病例，死咗7,574個人，815,293個人好返。

## 時間軸



## 爭議
### 馬哈迪孫女違反行動管制令被捕
2020年8月21號，馬來西亞前首相馬哈迪嘅孫女、吉打州前州務大臣慕克里·馬哈迪嘅女米拉·艾麗雅娜·慕克里同老公喺酒吧消遣，因抵觸復原行動管制令而俾警察拉咗。佢老豆慕克里事後證實呢件事，並感謝吉隆坡警方採取嚴厲同公平嘅行動。

8月28號，艾麗雅娜透過社交媒體Instagram發文承認自己因為出席一場生日派對而遭警方逮捕，並為自己嘅行為道歉。唔少網民留言，對佢肯承認犯錯嘅態度表示讚揚，「慶幸你冇濫用你爺爺（指前首相馬哈迪）嘅權力」，「至少你肯認錯，嗰位部長（指原產業部長莫哈末凱魯丁）太令人失望喇」。

## 睇埋
*馬來西亞武漢肺炎疫苗接種計劃

## 參考
武漢肺炎白俄羅斯疫情

**武漢肺炎白俄羅斯疫情**係介紹「武漢肺炎」喺白俄羅斯嘅爆發情形。截至2021年1月1號，白俄羅斯累計有194,284單確診病例，死咗1,424個人。

## 攷
武漢肺炎葡萄牙疫情

**武漢肺炎葡萄牙疫情**係介紹「武漢肺炎」喺葡萄牙嘅爆發情形。截至2020年11月7號，葡萄牙累計有173,540單確診病例，死咗2,848個人。

## 攷
武漢肺炎奧地利疫情

**武漢肺炎奧地利疫情**係武漢肺炎喺奧地利嘅爆發情形。截至2021年3月7號，奧地利累計有475,070單確診病例，死咗8,713個人。

## 攷
武漢肺炎丹麥疫情

**武漢肺炎丹麥疫情**係武漢肺炎喺丹麥嘅爆發情形。截至2021年1月30號，丹麥累計有198,095單確診病例，死咗2,106個人。

## 攷
武漢肺炎瑞典疫情

**武漢肺炎瑞典疫情**係介紹「武漢肺炎」喺瑞典嘅爆發情形。截至2020年11月5號，瑞典累計有146,461單確診病例，死咗6,022個人。

## 攷
武漢肺炎芬蘭疫情

**武漢肺炎芬蘭疫情**係介紹「武漢肺炎」喺芬蘭嘅爆發情形。截至2020年11月1號，芬蘭累計有16,636單確診病例，死咗358個人。

## 攷
武漢肺炎愛沙尼亞疫情

**武漢肺炎愛沙尼亞疫情**係介紹「武漢肺炎」喺愛沙尼亞嘅爆發情形。截至2020年11月7號，愛沙尼亞累計有5,933單確診病例，死咗73個人。

## 攷
武漢肺炎捷克疫情

**武漢肺炎捷克疫情**係介紹「武漢肺炎」喺捷克嘅爆發情形。截至2020年11月7號，捷克累計有411,220單確診病例，死咗4,681個人。

## 攷
武漢肺炎波蘭疫情

**武漢肺炎波蘭疫情**係介紹「武漢肺炎」喺波蘭嘅爆發情形。截至2020年11月7號，波蘭累計有521,640單確診病例，死咗7,636個人。

## 攷
陌生化

**陌生化**（**defamiliarization**）係源自俄羅斯嘅一個藝術概念，指將一件熟識嘅事物以一個怪異嘅方法呈現，令讀者觀眾對件事物有新嘅睇法。

例：一位作家喺度寫作，佢將一件日常生活嘅濕碎事（例如係一家人聚埋一齊食早餐）由一隻喺屋外面嘅馬嘅角度（一個怪異嘅角度）嚟敘述。
武漢肺炎羅馬尼亞疫情

**武漢肺炎羅馬尼亞疫情**係介紹「武漢肺炎」喺羅馬尼亞嘅爆發情形。截至2020年11月7號，羅馬尼亞累計有296,999單確診病例，死咗7,793個人。

## 攷
武漢肺炎匈牙利疫情

**武漢肺炎匈牙利疫情**係介紹「武漢肺炎」喺匈牙利嘅爆發情形。截至2020年11月7號，匈牙利累計有104,943單確診病例，死咗2,357個人。

## 攷
武漢肺炎波斯尼亞疫情

**武漢肺炎波斯尼亞疫情**係介紹「武漢肺炎」喺波斯尼亞嘅爆發情形。截至2020年8月24號，波斯尼亞累計有18,029單確診病例，死咗547個人。

## 攷
如果Pet Pet識講嘢

《**如果Pet Pet識講嘢**》（）係香港奇妙電視有限公司製作嘅寵物節目，由劉沛蘅同涂毓麟主持。節目由2020年11月7號到2021年1月23號，逢禮拜六22:30－23:00，喺香港開電視首播。節目介紹訪問唔同寵物主人，分享人同動物之間嘅交流。

## 每集一覽

## 節目調動
*2020年11月28號：由於播《第33屆中國電影金雞獎頒獎典禮》，節目暫停播映。

## 註

## 出面網頁
* 有線寬頻 i-CABLE - 如果Pet Pet識講野
稟式

**稟式**，文件格式一類，下方向上方稟報請求。視乎項目，內文或者有一定要填寫嘅資料。

一般而言，起首用「具稟」或者「具稟人」，接住自報姓名，跟住敍事，再來請求。結尾處先行感恩，寫上大官大老爺名號，並請求施行。再另行寫齊尾寫日期。

除咗人世間之事，好似道教咁，天上亦如人間，亦有稟式。佛教亦有類似。
第四埲牆

**第四埲牆**，又叫**第四面牆**或者**第四堵墻**，係戲劇同創意寫作上嘅概念，講緊角色要唔知道讀者或觀眾存在，唔知自己身處喺一個故事入便。想像有一班演員喺度演舞台劇，舞台俾三埲牆圍住，觀眾能夠睇到舞台上嘅演員，但演員一般都要想像自己係戲入面嘅角色，扮到好似自己睇唔到觀眾噉－即係話由戲中角色嘅角度睇，個舞台就彷彿就好似有第四面牆噉，令佢哋睇唔到觀眾。

## 基本概念
如果考慮晒所有能夠表達故事嘅媒體，第四面牆呢個概念可以廣義化成以下呢條戲劇同虛構故事中嘅常規：
:喺電影或者文學作品等嘅敘事體當中，啲角色嘅言行要表現出佢哋**唔知讀者觀眾嘅存在**。

而**打破第四埲牆**就係敘事技巧嘅一種，泛指打破第四面牆呢條常規，俾故仔嘅角色直接同讀者觀眾講嘢，簡單嘅例子有故仔其中一個角色喺故仔完之後，行出嚟問讀者觀眾對個故仔有乜睇法噉。

好似係以下嘅劇本噉：

場景：一間凌亂嘅房，阿明坐喺電腦面前，神情嚴肅噉打字。

旁白：阿明正喺度努力撰寫關於打破第四面牆嘅粵語維基條目。佢完全唔知，佢嘅生活其實亦係一段預先寫好嘅劇本。

阿明：（突然停手，望向鏡頭，即係觀眾嘅方向）其實我知㗎。

旁白：（語帶驚訝）你同邊個講緊嘢？

阿明：（指住鏡頭）我同緊班讀者講嘢囉。你哋係咪覺得呢個旁白好煩呢？佢以為我聽唔到佢講嘢。

喺呢段劇本入便，阿明係故事嘅角色，原則上應該守第四面牆嘅法則，但係喺呢度，佢突然開始同觀眾講嘢，謂之打破咗第四面牆。

## 作品例子

由漫畫、電影以至視像遊戲，唔少虛構故事作品都用咗打破第四面牆嘅橋段。

例如漫威嘅超級英雄角色死侍就出名在成日都打破第四面牆。

## 睇埋
*敘述
*敘事技巧

## 引述

## 拎
*打破第四埲牆
香港板球中心

**香港板球中心**（**Cricket Hong Kong Centre**），原名**醉酒灣堆填區臨時板球場**，係香港一個木球場，喺葵涌醉酒灣堆填區葵涌公園北面，佔地4.48公傾，2018年11月25號開張，由香港板球總會管理。中心有3個球場，其中2個畀成年隊用，其餘1個畀青年隊用。
啟發課程

**啟發課程**（）係一個介紹基督教基本教義嘅福音性課程，專門為一啲對基督教信仰有興趣嘅人而設。課程主要透過聚餐、影片同討論，畀參加者循序漸進噉認識信仰，每一節都會探討一個關於信仰嘅問題並引發討論。

## 啟發起源
啟發係由一個短短嘅課程開始，起源於倫敦聖公會聖三一布普頓堂。1990年，甘力克牧師接手啟發，發現喺教會以外有好多人都想了解基督教信仰。時至今日，啟發已經遍佈世界各地嘅教會，當中包括天主教會、東正教會同所有主流新教教派。

## 三大關鍵元素
;食物
無論係一班好友一齊聚餐，又或者只係茶點短聚，食物總係能夠拉近人與人之間嘅距離。啟發課程大部份嘅聚會都係以食物開始，畀大家能夠聚埋一齊同互相認識。

;短講
短講分為現場或影片兩種形式，每次大概30分鐘，目的係吸引觀眾，並引發進一步嘅討論。短講會探討信仰嘅熱門話題，並解構基督教嘅基本要義，解答例如「耶穌係邊個？」、「咩叫『信咗主』？」、「點解要祈禱？點樣祈禱？」、「神點樣指引我哋？」等問題。

;討論
啟發課程係短講之後，畀每個人都有機會根據主題喺小組裏面分享自己嘅諗法同一齊討論。可以畀參加者係一個真誠、友善、同開放嘅環境之中，去聽其他人嘅諗法，同時表達自己嘅觀點。

## 出面網頁
* 啟發課程香港官方網站
* 啟發課程台灣官方網站
螞蟻集團

**螞蟻集團**（），前名**螞蟻金服**，係中國大陸一間互聯網金融服務公司，靠支付平台「支付寶」起家，2014年由阿里巴巴集團分拆出嚟。

2020年10月底，螞蟻集團準備響上海交易所同香港交易所招股上市（IPO），總融資額折合約莫340億美元，係有史以嚟全世界最大規模嘅IPO。但係11月頭即將上市嗰陣因為馬雲對中國政府嘅批評，突然俾中共總書記習近平煞停咗，令佢同時做咗全世界最大規模上唔成市嘅IPO。

## 攷
螞蟻 (搞清楚)

**螞蟻**可以係：

* 蟻，昆蟲
* 螞蟻集團（；），中國互聯網金融公司，前稱螞蟻金服
** 螞蟻銀行，螞蟻集團旗下虛擬銀行
* ，香港歌手許廷鏗2011年單曲
* 颱風格美，意譯螞蟻

## 睇埋
* Ant
* 蟻俠
* 白蟻
舞台

**舞台**（）喺表演藝術上係指一個用嚟做表演嘅空間。會設到全場觀眾都睇到臺上表演者，而且有舞臺燈光令觀眾注意力集中喺表演者身上。通常仲會有舞台簾。

## 睇埋
*第四面牆
邱鋒澤

**邱鋒澤**（Kenny Khoo，），原名**邱殷龍**，星加坡人，係臺灣嘅一個唱作歌手、演員同電視節目主持。2014年4月28號喺台灣正式出道，佢嘅Fans叫「鋒蜜 Feng Mi」。佢依家係《娛樂百分百》主持人、男子團體五堅情團長。

## 音樂作品
### 個人專輯

### 單曲

### 跨刀創作(作曲)

## 影視作品
### 主持

### 電視劇

### 實境秀

### 電影

### MV

## 攷
企頭角

**企頭角**（）係香港嘅一個海角，喺大嶼山北岸東涌迎東邨嘅東面，嗰度而家進行緊東涌新市鎮擴展嘅填海工程。

## 攷
T.I.A.

《**T.I.A.**》係中國歌手袁婭維出嘅第一張專輯。喺2014年11月18號由華納唱片發行。

## 簡介
呢張專輯入面嘅12隻歌，袁婭維都將當代騷靈音樂風格融入喺每隻歌入面。佢覺得中國都可以有自己嘅靈魂樂，所以佢將每隻歌都融入咗呢種風格。

## 曲目

## 參考
陳零九

**陳零九**（，），原名**陳志豪**，係臺灣唱作人同主持人，喺高雄出世，有1/16荷蘭血統。佢依家係《娛樂百分百》主持人、男子團體五堅情成員。佢嘅Fans叫「米酒」。

## 攷

## 出面網頁
* 
* 
* 
*
競爭性學習

**競爭性學習**（**competitive learning**）係人工神經網絡嘅一種非監督式學習做法，指喺每一步當中，個網絡嘅細胞都會按某啲基準睇吓邊個可以對個輸入俾反應。
古銅

**古銅**即係古代銅器，其物質多數為青銅。**古銅色**為青銅未氧化時嘅色，屬深啡。話白種至黃種人曬到皮膚變「古銅色」時，查實比喻意味頗深；準確些少噉計，係處於古銅同銅紅之間，較近後者。

## 睇埋
*銅色
*銅紅色
*青銅色
羥基

**羥基**，又叫**氫氧基**，化學式**-OH**，係一個官能團。裏面嘅氫同氧用共價鍵連埋一齊，渠係帶極性嘅，因爲氧嘅電負性高過氫。個羥字係新造嘅，由氫同氧兩個字合埋一齊。

## 無機化合物

無機化合物入面都會有羥基。通常無機嘅含氧酸入面會有，好似硫酸、硝酸等。羥基通常會電離出氫離子，所以有酸性。

## 有機化合物

羥基算係一種有機官能團。一個烴基連住羥基，就係醇啦。例子有甲醇、乙醇等等。如果喺連著羥基嘅碳上邊有個羰基（C=O基團）嘅話，咁樣渠就係羧酸，有一個-COOH嘅基團（羧基）。

但如果羥基連住芳香環（苯環等）嘅話，咁渠就係酚啦。有酚羥基嘅化合物包括苯酚。
痴男怨女

《**痴男怨女**》係喺1964年嘅一部粵語喜劇，由陸邦執導，林家聲、南紅主演。

## 情節
王明德係李玉華男朋友，但係俾爸爸反對，逼佢娶表妹陳美寶，而且禁錮咗王明德。李玉華發現有咗，係王明德經手嘅，被後母呃佢嫁俾一個有病嘅男人－黃家達....

## 演員陣容
夫妻的秘密

《**夫妻的秘密**》係喺1962年嘅一部粵語喜劇，由莫康時執導，胡楓、丁瑩主演。

## 情節
**夫妻的秘密**係講三對夫婦嘅婚姻故事：周家璧同李玉蘭係一對新婚夫婦；胡生同胡太就結咗婚六、七年，胡彬有七年之癢；秦生兩夫婦已婚十幾廿年。故事中，有丈夫懷疑太太嘅上司心懷不軌、有太太為咗份工隱瞞已婚、有丈夫包二奶仲有埋私生子。 最後，好似當時其他嘅粵語長片一樣，三對夫妻同場真相大白 ....

## 演員陣容
黃婉恩

**黃婉恩**（，）係香港女藝人，2020年度香港小姐競選參選佳麗，最後打入10強，選後加入無綫電視。

## 簡歷
黃婉恩本生喺英國出生同長大，之後喺英國雅息特大學畢業。黃婉恩本來想參加了2019年度香港小姐競選，但因為腳傷要退選，直至2020年重新參選及入圍至到最後五強為止。黃婉恩落選之後加入無線電視做成藝員，娛樂新聞台記者以及港生活，港享受個主持。

## 個人履歷
* 參選2020年度香港小姐競選時個人資料：
** 26歲
** 身高 163cm
** 體重 47kg
** 身段 33, 23½, 34
* 2020年11月份離職私人銀行助理客戶經理份工，加入無綫電視，成為無綫娛樂新聞台兼職外景記者同港生活·港享受兼職主持人。

### 感情生活
黃婉恩係激進左派（新界大聯盟）政治人何君堯姪仔（何俊彥）嘅女朋友，但响2024年分手。

## 演出作品
### [[電視劇]]

### 綜藝節目

### [[節目主持|主持節目]]

### 網上直播節目

## 事件
### 「呃Tea食」事件
2022年1月，前新城電台節目主持林柏希喺社交平台大爆一名女藝人主動要求免費試食Tea set嘅機會，但事後就違反承諾，無幫對方喺社交平台宣傳嗰個Tea set，多次催促後先至勉強出Post，但聚焦只係喺個樣又無介紹間餐廳，之後有關Post仲要唔見咗。林柏希怒轟嗰個女藝人好Cheap，又上載咗上載對方嘅背部相片。有網民就懷疑當事人係黃婉恩。黃婉恩事後突然取消隱藏帖文，仲標籤埋間餐廳名。事件引起一啲網民嘅批評。

### 娛樂記者採訪工作欠準備
喺2022年1月底，黃婉恩被派往採訪《馬時亨名人堂》節目錄影探班，但佢事前無做功課，直播嘅時候錯漏百出，多次叫錯節目主持馬時亨個名，然後嘉賓林子祥又唔認得。之後黃婉恩再用普通話進行訪問，但讀音亦頻頻出錯。事後東張西望節錄呢集訪問時女主持已被撤換。

## 參考

## 出面網頁
* 
* 2020香港小姐競選 - 10號　黃婉恩 Yancy Wong - 佳麗檔案 - tvb.com
*
自組織對映

**自組織對映**（**self-organizing map**，**SOM**）係一種用非監督式學習嚟行嘅特殊神經網絡，可以攞嚟做降維、聚類分析同數據視覺化等嘅工作。一個自組織對映會有兩浸細胞：輸入層同輸出層，當中輸出層係所謂嘅「特徵地圖」（feature map）。自組織對映用嘅係競爭性學習（competitive learning，指個網絡嘅細胞按某啲基準爭取「對個輸入俾反應」嘅地位），做法如下：當一個有若干個變數嘅個案進入輸入層，個網絡會計算呢個個案同每一粒細胞（喺 SOM 當中叫「權重」）之間嘅歐幾里得距離，而同嗰個個案最近嗰粒細胞係所謂嘅**最合乎單位**（best matching unit，BMU），跟住個網絡會調整 BMU 以及同 BMU 相近嘅細胞嘅權重，即係
:W_{v}(s + 1) = W_{v}(s) + \theta(u, v, s) \cdot \alpha(s) \cdot (D(t) - W_{v}(s))；當中
s 係而家做緊第幾步，t 係而家睇緊第幾個輸入，u 係 D(t) 呢個輸入相應嘅 BMU（指呢個 BMU 係第幾粒細胞），\alpha(s) 係一個數值下降緊嘅學習系數，而 \theta(u, v, s) 係所謂嘅**鄰近函數**（neighborhood function），會俾出喺第 s 步嗰陣神經細胞 v 同神經細胞 u 之間嘅距離。

即係話自組織對映嘅訓練可以想像成以下噉嘅樣：X 軸同 Y 軸反應重點變數嘅數值，每粒細胞都喺呢個空間當中有個位置；藍色嗰笪表示訓練用數據嘅分佈，而嗰個方格係個 SOM，個方格每一條線表示兩粒神經細胞之間嘅連繫；喺學習嘅每一步當中，個程式都會搵出同嗰個個案（白色圓圈）最接近嗰粒細胞（BMU；個網絡俾黃色圓圈包住嗰個節點），然後改變粒 BMU 同相近細胞嘅參數；經過若干步之後，個網絡嘅參數會同原先嘅唔同咗。如果將呢個過程視覺化，可以想像成以下嘅圖解：

## 攷
黎曼曲面

喺複分析同埋幾何入面，一個**黎曼曲面**就係一個一維嘅複流形。喺每一點局部嚟睇，佢都好似複平面，但係整體嘅拓撲結構可以好唔同，例如可以係一個波，或者一個「冬甩」。

黎曼曲面嘅精髓在於佢哋之間可以定義全純函數。喺現代數學嘅角度嚟睇，黎曼曲面係研究全純函數最自然嘅環境。
泛函分析

**泛函分析**（英文：Functional Analysis）係現代數學嘅其中一個分支，隸屬於分析學，佢嘅研究對象主要係函數構成嘅函數空間。泛函分析歷史根源係嚟自對函數空間嘅研究同埋對函數嘅變換（例如傅立葉變換）嘅性質嘅研究。呢個觀點對研究微分方程同埋積分方程好有用。
久邇宮朝融王

**久邇宮朝融王**（日文：くにのみや あさあきらおう，），係日本舊皇族，邦彥王大仔、香淳皇后大佬、上皇明仁嘅舅父，久邇宮第三任當主。佢同時係海軍軍人，最高官位為海軍中將大勳位功三級。響皇籍脫離之後，改名叫**久邇朝融**。

## 經歷
朝融王1901年響東京府久邇宮宮邸出世，係邦彥王同妃俔子嘅大仔。佢先後就讀學習阮初等科同埋中等科，1921年海軍兵學校畢業，正式從軍，之後曾經讀過海軍水雷學校。

1924年升做海軍中尉，一年後伏見宮博恭王決定將三女知子女王嫁畀朝融，同年結婚。之後佢又讀海軍砲術學校高等科同埋海軍大學校。1929年，老豆死咗，朝融王繼承久邇宮當主一位，1932年升為大勳位。1934年，佢因為支持昭和六年乃至九年事變（即係指發動第二次中日戰爭），而獲勳為從軍記章同埋金杯一個。

1937年升為海軍中佐，兩年後又升做海軍大佐，1940年因為響中日戰爭表現傑出，獲頒做功四級金鷂勳章同埋畀佢六千日圓做禮物。佢響1941年到台灣高雄出征，三年後調返嚟日本，做海軍練習聯合航空總隊司令部同埋第二十聯合航空隊司令。1945年，佢為做海軍中尉，先後做過軍令部同埋海軍省，年尾編入預備役。同年響皇族會議上面，朝融王聯同恆憲王、稔彥王支持日軍無條件投降，因而畀強硬派東條英機同鳩彥王鬧。

1947年，響駐日盟軍總司令要求下，朝融王帶同一家大細皇籍脫離，改名叫**久邇朝融**，同年接受公職追放（1952年解除）。之後佢曾經開過牧場但失敗，跟住決定開獨家品牌「久邇香水」，之後越做越大，賺咗好多錢，最後佢將久邇宮宮主邸送畀聖心女子大學。不料，之後就生意失敗，為咗填補赤字，又將久邇宮宮別邸賣咗畀人。1959年，因為肝硬化而響東京都死，終年五十八歲。

## 事件
### 放棄婚約事件
1917年，老豆邦彥王同酒井忠興傾好咗，決定將忠興個女菊子嫁畀朝融王。點知後嚟邦彥王想取消婚約，呢個諗法驚動咗宮內省，酒井家都覺得唔合理（因為呢次訂婚已經得到宮內省批准）。

因為今次係第一次有皇室成員要求，以前就連天皇都從來冇做過，更何況推翻宮內省嘅決定好大件事，所以天皇唔知點算好。德川頼倫、牧野伸顯曾經勸過邦彥王唔好咁做，但係佢唔聽。呢件事最後由宮內省響酒井家發出婚約辭退，皇太子裕仁親王向邦彥王發出警告收尾。

### 宮中某重大事件
1918年，朝融王大妹良子女王獲選為皇太子裕仁親王嘅未來太太。1921年，響準備結婚之前，島津家（邦彥王妃俔子嘅娘家）畀人揭發有遺傳色盲，經檢查之後發現朝融王同細佬邦英王有色盲，因此山縣有朋話良子都有可能有，迫邦彥王取消婚約。最後呢件事不了了之。

### 搞大侍女個肚事件
1930年，佢同一個侍女有咗性行為，最後搞大咗侍女個肚。伏見宮博恭王知道咗之後，先鬧咗朝融王，跟住就將個侍女嫁畀一個事務宮，個細路生出嚟之後，送畀一個農民收養，同時畀咗一萬日圓個農民（響當時日本，首相每個月人工都係得一萬日圓）。

## 屋企
老豆：邦彥王

阿媽：俔子

兄弟姐妹：細佬邦久王---細妹良子女王---細妹信子女王---細妹智子女王---細佬邦英王

老婆：知子女王

* 無名氏（私生仔女）

* 大女：正子女王
* 二女：朝子女王
* 大仔：邦昭王
* 三女：通子女王
* 四女：英子女王
* 二仔：朝建王
* 五女：典子女王
* 細仔：朝宏王

### 系譜
KE

**KE**，拉丁字母串字，指：

*け、ケ、ヶ，ke，日文假名

## 國
*肯雅，KE，國代號
*.ke，肯雅網域
勇者

**勇者**，有勇之人，無懼嘅人，唔怕凶險嘅人，遇難事唔會避嘅人。至早見於孔丘，「知者不惑、仁者不憂、勇者不懼」，不懼就係勇者定義。以此智仁勇三者，視為品德而受人推崇。

勇者連死都唔怕，時常用於戰場，故此如何用勇者，亦為古時治術之一。

後世各家之言，亦對勇者除咗不懼之外，要具備乜嘢品德，亦各有各說。當中有啲將勇者與義相關，義勇成日一齊講。

亦有啲只純粹不懼而論，勇者亦會做壞事，容易動怒，中意鬥爭。

## 論語
論語為春秋時孔丘同弟子對話。有好幾處講勇者。子罕一篇寫，「子曰知者不惑、仁者不憂、勇者不懼。」同樣一句，亦見於憲問，「子曰君子道者三、我無能焉。仁者不憂、知者不惑、勇者不懼。子貢曰夫子自道也。」都講勇者不懼。另外憲問又寫，「子曰有德者、必有言。有言者、不必有德。仁者、必有勇。勇者、不必有仁。」陽貨一篇又講「子貢曰君子亦有惡乎。子曰有惡。惡稱人之惡者、惡居下流而訕上者、惡勇而無禮者、惡果敢而窒者。曰賜也亦有惡乎。惡徼以為知者、惡不孫以為勇者、惡訐以為直者。」

由此可知，孔丘儒家，亦推崇勇者，定義為不懼。然而仁者亦為勇者，而勇者就未必係仁者。勇而無禮亦唔稱得上勇。

## 荀子
荀子時已到咗戰國，戰亂頻繁，互有吞併之後，國數少咗，國嘅規模亦變大。佢亦談論勇者，並且分咗類，見於兩篇，一見於榮辱，二見於性惡。

榮辱咁寫。

荀子喺將唔同類嘅型嘅人，各有原因而勇。有啲好低層次，只為有胃口而勇，狗彘之勇者。再有啲為財而勇，賈盜之勇者。有啲根本唔愛命，小人之勇者。而為義而勇，就係士君子之勇者。

性惡咁寫。

荀子將勇者分上中下三等。秉乘先王之道而唔隨波逐流，無所畏就為上勇者。有品德唔貪財嗰種，為之中勇者。貪財唔重視條命，就係下勇者。

## 睇埋
*仁者
*智者、知者

類:人
銅紅

**銅紅**，色一種，紅與啡左右；高純度銅礦正係噉樣。
## 睇埋
*銅色
*古銅色
*青銅色
復必泰

**復必泰**（），通稱**輝瑞－BioNTech 疫苗**（國際非專利藥品名：tozinameran，代號：**BNT162b2**，簡稱：**輝瑞BNT疫苗**、**輝瑞疫苗**、**BNT疫苗**），係德國 BioNTech 為咗針對武漢肺炎病毒所研發嘅mRNA疫苗，並且由美國輝瑞藥廠開發。

輝瑞喺2020年11月9號話呢隻疫苗喺第三階段嘅測試數據入面顯示，人類注射咗呢隻藥之後所產生嘅保護效用率大概係百份之九十，比美國食品及藥物監督管理局所要求嘅百份之五十仲要高。

輝瑞計劃喺2020年11月嘅第三個禮拜向美國食品及藥物監督管理局申請緊急使用授權，預計喺2020年將會生產5000萬劑疫苗，並且預計喺2021年生產大概13億劑疫苗。

當輝瑞喺2020年11月9號宣布成功應用呢隻疫苗嘅時候，由於呢隻疫苗被視為率先能夠改變武漢肺炎疫情走向嘅藥物，而得以令經濟活動重啟，一度令到道瓊斯工業平均指數喺當日急升1600點。

## 參考
韓王信

**韓信**（）係一個秦末漢初嘅將領，佢響西漢初期畀劉邦分封到潁川、定都陽翟（河南省禹州市）做**韓王**，故稱**韓王信**。

漢高祖六年（西元前201年）秋季，冒頓單于出兵包圍馬邑（山西省朔州市一帶）。不過佢始終未能等到求援，最終選擇投降匈奴。韓王信投降匈奴之後，仲多次遊說**陽夏侯**陳豨起兵同謀造反，跟住同匈奴佔領參合。漢高祖十二年（西元前196年），佢喺參合陂（山西省大同市陽高縣）畀大將軍柴武殺死。

## 攷
頭曼

（）相傳係中國史上第一代匈奴單于嘅首領，姓**攣鞮氏**（lyun4 dai1 si6）。

## 出面網頁
冒頓

（）係第一代匈奴單于頭曼嘅大仔，又叫**冒頓單于**（mak6 duk6 sin4 jyu4），姓**攣鞮氏**（lyun4 dai1 si6）。佢曾經向呂后提婚，但被拒絕。

## 出面網頁
丁噹

**丁噹**（；；）係一個中國女歌手，原名**吳嫻**（）。佢喺18歲嗰陣，就已經開始去到好多地方參加演唱。2003年即以同臺灣嘅滾石唱片公司簽約，2006年加入相信音樂（B'in Music International Limited）出道做歌手，2007年7月開始出埋第一隻碟。

## 音樂作品

### 錄音室專輯
*《離家出走》（2007年）
*《我愛上的》（2008年）
*《夜貓》（2009年）
*《【下一站，天后】自選+精選》（2010年）
*《未來的情人》（2011年）
*《好難得》（2012年）
*《敢愛敢當》（2014年）
*《當我的好朋友》（2016年）
*《愛到不要命 Die Lovin'》（2019年）
*《當我們再一起》（2021年）

## 書籍
*《丁噹 我愛上的 台北生活》，墨刻出版，2015-10-01發行，ISBN 9789862892305。

## 音樂劇
*《搭錯車》（2018年－）

## 綜藝節目
*江蘇衛視《蒙面歌王》（2015年）
*芒果TV《乘風破浪的姐姐》（2020年）

## 參考

## 出面網頁
* 
* 
* 
*
吳莫愁

**吳莫愁**（；；）係一個中國女歌手，佢喺2012年參加咗浙江衛視播出嘅綜藝節目中國好聲音第一季之後而出道。2012年12月，推出同臺灣男歌手庾澄慶合唱嘅華語音樂單曲「**我要給你**」（英文：**I'll give you**）。

## 音樂作品
* 2014年： 就現在無所不在
* 2015年： 接近無限
* 2018年： 造作

## 廣告
* 百事可樂廣告（2013年）

## 攷

## 連出去
*
* 
* 
* 
*
無問

《**無問**》係電影《無問東西》嘅宣傳曲。由毛不易作曲、填詞同演唱，喺2017年12月25號由北京麥特文化發展有限公司發行。

## 簡介
呢隻歌喺單曲發行後3日出咗MV。毛不易喺寫《無問》嘅時候係用佢睇完《無問東西》嗰陣嘅觀後感去寫呢隻歌。佢喺睇完《無問東西》後嘅第二日就寫好隻歌。毛不易喺《無問》呢隻歌入面寫咗佢對影片入面嘅每一個人用生命盛放青春、努力生活嘅尊重同共情。成隻歌都係寫毛不易對《無問東西》咁鐘意同咁有敬意。

## 翻唱
*周深，喺湖南衛視《歌手·當打之年》第四期演唱，並攞到嗰集觀眾票選第二名

## 演出
以下齋列出毛不易本人喺重要場合嘅演出：

## 參考

## 出面網頁
*毛不易《無問》嘅官方影片
以愛之名

《**以愛之名**》係台灣男歌手蕭敬騰出嘅第四張錄音室專輯。

## 簡介
喺2012年11月14號開始預購，分咗男仔版同男人版，預購贈品分別係「MARRY ME」寫真同「STORY」寫真。2012年11月30號發行，並喺第二年憑住呢張專輯拎咗第24屆金曲獎最佳國語男歌手獎。

## 曲目

## 參考
背叛情歌

《**背叛情歌**》係台灣男聲組合動力火車出嘅第四張唱碟、第三張錄音室唱碟。喺1999年1月30號正式發行。

## 簡介
呢張唱碟咗收錄11隻歌。

## 曲目
**CD**

## 音樂錄影帶
**VCD**
#〈無情的情書〉MTV
#〈明天的明天的明天〉MTV
#〈你快樂所以我快樂〉MTV
#〈背叛情歌〉MTV
#〈第一滴淚〉MTV
#〈有話直說〉MTV

## 參考
許氏兄弟

**許氏兄弟**係一間香港嘅連鎖找換店，全盛時期喺香港有近過百間分店。

## 主要人物
* 許楚家、許楚德、張美娟、許嬌麗

## 參考
林謀泉

**林謀泉**（Lim Biow Chuan，）係新加坡嘅人民行動黨政治人物，而家係蒙巴登選區嘅議員，2016年1月去到2020年8月期間係國會嘅副議長。

## 早年生涯
佢早年就讀新加坡 Victoria School 同埋淡馬錫初級學院，之後喺新加坡國立大學完成左法律學位，並且曾經同新加坡工人黨議員林瑞蓮係同學。

佢喺1989年開始擔任律師，喺1990年起擔任過惹兰勿刹嘅社區領袖，去到2001年嘅時候因為服務社會獲得公共服務獎章（Public Service Medal）。

## 國會同埋公職工作
林謀泉喺2006年出戰馬林百列集選區當選做咗國會議員，之後喺2011年轉戰蒙巴登選區，一直連任到而家。其中喺2020年新加坡大選，好多人民行動黨嘅候選人，得票都少咗，但佢係少數得票有上升嘅。

另外，亦有一啲傳媒形容佢唔會完全跟住黨嘅主旋律運轉。例如，佢曾經呼籲過政府以更開放嘅態度對待建設性嘅批評同埋理性嘅辯論，唔好用一副盛氣凌人嘅樣貌對待唔同政見嘅人。同時佢又呼籲反對黨作出建設性嘅辯論，並且抵禦破壞性嘅言論。

### 消費者權益工作
佢亦擔任新加坡消費者協會會長，並且喺任內同香港消委會訂立互通投訴機制。

另外，喺2019年7月，華為推出響應新加坡54週年國慶嘅銷售活動，畀年滿50歲的新加坡人以54元的價格出售佢哋嘅Y6 Pro手機，後來演變成消費者買唔到折扣手機，引發極大嘅不滿情緒。林謀泉就呼籲新加坡競爭與消費者委員會介入，公開譴責華為，向呢啲違例公司發出強烈信號，保護消費者。

## 蝦碌事件
喺2014年12月，林謀全喺選區內掛咗一批祝賀居民聖誕同新年快樂嘅橫幅，但係就將 Merry 寫作做 Marry，變成咗同聖誕結婚。林謀全回應話會要求班集選區官員下次小心啲。

## 參考
愛心票

**愛心票**係台灣一種唔同交通工具或者場合都會有嘅票種，一般嚟講係畀持有身心障礙證明（粉紅色）嘅台灣國民，會提供一定折扣。買嘅時候一般都要出示證明。有部分情景，就連合資格人士嘅陪伴者都可以享有優惠。

## 愛心票情況

### 交通

* 台灣高鐵：持有身心障礙證明嘅國民可以用5折購買車票，而身心障礙證明背面嘅「必要陪伴者優惠措施」欄位需要寫上「國內大眾運輸工具」字樣。
* 日統汽車：憑身心障礙者手冊正本，佢哋嘅監護人或一位必要陪伴者就可以買到愛心票。
* 台鐵：身心障礙優待票票價係成人票價半數尾數四捨五入後計。

### 娛樂

* 威秀影城：持身心障礙手冊嘅人就可享有愛心票優待票價。
* 劍湖山世界主題樂園：截至2020年11月，全票需要899台幣，但係身心障礙者憑身心障礙手冊，佢同佢哋嘅一位陪伴者都可以 350台幣買到愛心票。

## 有關嘅爭議

### 唔合資格嘅人使用
2018年7月，TVBS就報道有啲乘客會用屋企人嘅身障手冊購買台鐵嘅半價愛心票，自己攞嚟搭車，但因為愛心票係可以代買嘅票種，票閘口亦得一個站務員駐守，人力偏少，防止有難度。

## 睇埋
*關愛座

## 參考
不破關

**不破關**（）係日本古代東山道一個關口，喺現代嘅岐阜縣不破郡關原町。喺壬申之亂發生後嘅公元673年設置。東海道鈴鹿關、北陸道愛發關同不破關，合稱三關，以西為關西，以東為關東。
宣傳

**宣傳**（；）喺市場學上，係指向目標消費者作出通訊，話俾佢哋知自己嘅產品有幾好。例子有廣告。廣義上，宣傳仲可以包埋「向目標人群散佈信息」。

## 睇埋
*市場學
*吉祥物
*營銷組合
*旗艦物種
伏見宮貞教親王

**伏見宮貞教親王**（日文：ふしみのみや さだのりしんのう，）係江戶時代尾嘅日本皇室成員，伏見宮第二十一代當主，邦家親王六仔。乳名**睦宮**。

## 經歷
貞教親王響1836年出世，係邦家親王六仔，不過係嫡長子。1842年老豆決定隱居，所以身為嫡長子嘅貞教就繼任伏見宮當主一位。1847年，佢做咗仁孝天皇嘅猶子，第二年就親王宣下。同年5月，佢獲封做三品親王，同時之間入兵部卿做嘢。

1862年佢升為二品親王，同年12月就病死，終年二十七歲。佢死後，畀人追封法號「真實相院」。而伏見宮當主一位就由嫡二仔、親細佬貞愛親王繼承。

## 屋企
老豆邦家親王 - 阿媽景子

兄弟：晃親王 - 嘉言親王 - 讓仁親王 - 朝彥親王 - 夭折 - **貞教親王**（佢自己） - 夭折 - 彰仁親王 - 能久親王 - 夭折 - 夭折 - 博經親王 - 智成親王 - 貞愛親王 - 清棲家教 - 載仁親王 - 依仁親王

老婆：積子（鷹司政通第九個女）

* 大女：見喜宮（夭折）
* 大仔：德宮（夭折）
* 二女：理宮（夭折）

老婆：明子（鷹司輔熙七女、結婚之後半年貞教就死咗）

### 系譜
2021年湖南衛視電視劇、節目一覽

呢度列出2021年由湖南衛視首播嘅戲劇節目（只限夜晚時段首輪上星播出嘅戲劇節目）同綜藝節目。2021年嘅節目將喺湖南衛視同湖南衛視高清頻道同步播出。而喺新媒體方面，芒果TV會繼續實行版權分銷制度。部分節目除咗會喺芒果TV上線播出外，亦會喺其他影片網站上線播出。

## 劇集

2021年之前，湖南衛視喺夜晚時段共有兩個劇場，分別係「金鷹獨播劇場」，喺星期日至星期四夜晚8點10分－夜晚10點連播兩集，星期五至星期六夜晚7點半－夜晚8點20分單集播出；「青春進行時」喺逢星期一至四夜晚10點播出。

2021年1月18號起，「青春進行時」調整做逢禮拜一至禮拜三22:00播出。2月8號起，「青春進行時」調整做逢禮拜一、禮拜二22:00播出。

2021年3月起，週播劇場「青春進行時」正式撤銷，原時段由「芒果季風劇集」取代。

### 金鷹獨播劇場

### 青春進行時
**註：**標「#」嘅劇目喺新媒體平台由芒果TV全網獨播。

## 綜藝、娛樂、真人騷節目
**顏色指引：** 制播分離嘅節目

**註：**除非特別說明，下列節目喺新媒體平台將由芒果TV全網獨播。

### 常態節目

### 季播節目
2021年3月開始，湖南衛視將逢禮拜三22:00檔定做「芒果季風綜藝」節目帶，精選先前喺週末16:00檔「青春風向飆」時段上星播出過嘅芒果TV自製情感類真人騷節目喺嗰個時段先網後台播出（逢禮拜三12:00芒果TV先行首播）。另外，芒果TV自製優質節目，都將喺湖南衛視週末晚間檔上星播出。

## 節目時間軸

**顏色指引**： 劇集   遊戲/舞蹈/綜藝節目  紀錄片/專題節目  選秀/音樂/競技節目  真人騷節目  生活/服務節目   模仿類節目  文化/社科節目

## 演唱會、晚會、電影
**註：**除非特別說明，下列節目喺新媒體平台將由芒果TV全網獨播。

### 重大節慶晚會

### 國家級大型活動

### 創新項目同其他

## 參考

## 出面網頁
* 湖南衛視廣告部官方網站
*
男性生殖系統

**男性生殖系統**即係指得男人有嘅生殖器官同組織，主要用嚟為人類繁殖；啲器官可以按位置分內外兩類。

## 外生殖器官
男性嘅外生殖器官有「脧」同埋「膥袋」，學名分別叫「陰莖」同埋「陰囊」。男人條脧仲用嚟屙尿，所以亦屬於泌尿系統嘅一部份。

喺粵語當中，有**子孫根**同**祠堂**等嘅比喻用詞。

## 內生殖器官
男人嘅內生殖器官主要係膥子（學名：睾丸）、附睾、輸精管、精索、射精管，以及精囊、前列腺同高柏氏腺三個。

## 睇埋

人脧

龜頭 (脧)

冠狀溝

包皮 (脧)

包莖

扯旗 (生理)

射精

## 圖庫

## 參考

__FORCETOC__
睾丸未降

**睾丸未降**又叫**隱睾**（英文：Cryptorchidism），係指男仔喺出世時睾丸仲停留喺腹腔或者，未降落到陰囊嘅情況。

## 其他動物
除咗男人，睾丸未降都會發生喺其他雄性動物身上，例如馬。喺跑馬活動就間唔中有啲隱睾馬出賽。

## 參攷

## 拎
*香港醫院管理局健康資訊天地：睪丸未降
小馬哥

**小馬哥**可以係：

* Mark哥，香港電影《英雄本色》嘅角色，臺灣譯「小馬哥」，由周潤發飾演
* 馬英九（1950-），中華民國總統（2008年至2016年），外號「小馬哥」
* 馬景濤（1962-），臺灣演員，外號「小馬哥」
* 楊瑞和（-1990），臺灣之一，外號「小馬哥」
* 小馬哥企業，臺灣幼教圖書出版社
科學怪人情結

**科學怪人情結**（參照）係由美國科幻作家阿西莫夫提出嘅諗法，講緊人類對於似人嘅人造智能體會有一種本能嘅恐懼，當中**似人嘅人造智能體**包括人工智能呀噉。因為呢股本能恐懼，人類成日形住呢啲人造智能體會害佢哋，所以就令到人工智能作反等嘅諗法成為科幻作品嘅常見橋段。

## 個名點嚟

呢個諗法個名，源自哥德式恐怖小說《科學怪人》，呢本小說嘅故仔講受人創造嘅怪物周圍殺人同埋向佢嘅創造者報復。

## 基本概念

有唔少文壇人士指出，《科學怪人》一書正正反映咗科學怪人情結。佢哋指出，科學怪人同廿一世紀初嘅 AI 有唔少共通點：原則上 AI 可以泛指任何由人類創造嘅有智能物體；廿一世紀初嘅主流 AI 係靠電腦程式實現嘅，研究 AI 嘅人會將電腦程式寫到能夠展現出好似有智能噉嘅行為；不過原則上，如果人類用血同肉嚟造出有智能嘅物體，呢啲物體都可以算係廣義上嘅 AI。

文壇人士留意到，人類硬係會對人類創造嘅有智能物體懷有恐懼，例如係《科學怪人》小說描繪嘅事，又或者係二十世紀起常見嘅科幻橋段講有 AI 作反謀害人類等等。

## 睇埋
*恐怖谷理論
*機械人三定律

## 註釋

## 引述
同調

數學上，**同調**係指爲一個數學物件配上一列代數物件，例如羣或者模。同調羣嘅起源係嚟自代數拓撲。依家喺其他數學範疇，例如抽象代數、羣、李代數、伽華理論同代數幾何等等，都會用到同調呢個工具去研究。
同倫

數學上，**同倫**（homotopy）係講兩個物件之間嘅連續變化。喺拓撲學上，兩個定義係拓撲空間之間嘅連續函數，如果其中一個可以「連續咁變換」做另一個，咁呢兩個函數就叫做**同倫嘅**（homotopic），而嗰個連續嘅變換就係兩個函數之間嘅一個**同倫**。同倫嘅一個重要應用係同倫群同餘倫群嘅定義，佢哋係代數拓撲入面重要嘅不變量。
Wikiwand

**Wikiwand**係一款改變維基百科介面嘅軟件，係間商業網站。2013年由Lior Grossman同Ilan Lewin共同建立，2014年8月開始推出。

## 出面網頁

*Wikiwand網站
*Wikiwand上嘅Wikiwand
附睾

**附睾**又叫**副睾**（英文：epididymis），係男性生殖系統嘅一部份；外型似逗號，連接住睾丸（俗稱**膥子**）同埋輸精管。

## 解剖

男人嘅左右兩粒睾丸背面都各自連住佢嘅附睾。附睾其實係一條捲曲得好犀利嘅管，成年男人嘅會長6至7米，由嘅結尾開始直至輸精管為止，借住結締組織以及鞘膜固定喺粒睾丸後面。附睾分為三部份，上端最膨脹嘅係**附睾頭**（Head of epididymis）、中間較狹窄嘅係**附睾體**（Body of epididymis）、下端略大處係**附睾尾**（Tail of epididymis）；成個附睾係可以就咁用手就摸到。

## 功用
附睾頭同埋附睾體係男人啲精子發育變成熟嘅地方，之後精子會儲存喺附睾尾。精子如果唔能夠射出嚟，就會被消化同吸收從而消滅喺身體內。

## 疾病
附睾會發炎，叫，又有分急性同慢性。

## 其他動物
除咗男人，唔少動物嘅公都有附睾。

## 參攷

## 睇埋
睾丸扭曲

**睾丸扭曲**或稱**睾丸扭轉**（英文：Testicular torsion）係一種急症，指男性嘅精索扭轉從而切斷向睾丸同埋附睾供血。

## 成因
位於陰囊裏面嘅每粒睾丸正常時緊貼於陰囊，各由一抽精索連繫住，精索入面有動脈、靜脈同淋巴管。當抽精索扭轉咗，啲血冇辦法流出嚟、啲血又流唔到入粒睾丸，睾丸嘅淋巴同血液循環就受阻。

睾丸扭曲可以分為鞘膜外型同埋鞘膜內型。鞘膜外型多數發生喺男仔，而鞘膜內型較常見於後生仔同成年人；25歲以下嘅男人發生率大約1/4000，而12到18歲發育期嘅𡃁仔最容易發生，因為睾丸發育得太快導致位置改變，又或者粒睾丸喺裏頭仲未固定而扭轉。睾丸扭曲甚至會發生喺未出世嘅BB仔身上，但好鬼罕見，每十萬名男嬰約有六個案例。

## 風險因素
約40%嘅睾丸扭曲發生喺瞓覺當中或者啱啱瞓醒，可能係瞓覺時迷走神經興奮，令精索嘅收縮增加；有啲係睡姿不當令兩條腿經常擠壓睾丸，導致粒睾丸被逼改變位置，另外劇烈體力勞動、寒冷、頻繁性交都可能誘發睾丸扭曲。

九成睾丸扭曲個案都屬於精索過長；睾丸橫置、同埋睾丸未降都會增加發病機會，但由睾丸受傷或受撞擊導致扭轉嘅機會則只有4%至8%。睾丸扭曲多數只係扭一邊睾丸，兩抽精索同時扭轉嘅個案只佔一至兩成。

## 症狀
睾丸扭曲並冇先兆，當精索扭轉就會扯高粒睾丸，唔再處於正常位置，又正常為垂直嘅睾丸扭曲後多會變打橫，輕輕掂下就劇痛；同時睾丸會腫同出血，引起陰囊突發極痛，或者由隱痛加劇並轉為持續疼痛，有啲人更會有噁心或嘔吐感覺。

## 診斷及治療
當粒睾丸升高或者扭橫，有經驗嘅醫生靠觸診就知道，但亦有機會係同發相似。要有效區分係睾丸扭曲定發炎，可以經超聲波檢查嘅彩色多普勒掃描，顯示血流情况。睾丸扭曲血液供應大幅減少；睾丸發炎就會血流增加。

當睾丸扭曲後，睾丸同附睾突然缺血，短時間內就會壞死並須切除睾丸，所以要喺病發後六個鐘頭內做手術復原、回復血液供應，就約有八至九成機率救返粒睾丸；一旦超過咗十個鐘，救返機率唔夠一成，而超過一日，睾丸壞死，必須切除。

手術除咗為扭曲嘅睾丸復位，另外無事嗰粒都會做埋，為兩粒睾丸一齊增加穩定性，降低日後復發扭曲機率。

## 睇埋
*

## 參攷

## 拎
*美國American Urological Association協會Youtube影片：Intraoperative evaluation of Testicular Torsion
The Moment

《**The Moment**》係星加坡歌手孫燕姿出嘅中文專輯。喺2003年8月22號由華納音樂發行。

## 簡介
CD1收錄5隻全新歌曲，CD2收錄15首從出道以嚟對孫燕姿有特別意義嘅舊作。專輯喺2003年8月22號發行，發行日前預購者可憑專屬下載密碼喺華納唱片嘅官方網站下載未收入CD嘅新歌《夢想天空》。專輯嘅豪華版加送影像光盤一張，內容係「孫燕姿 The Moment 出道關鍵時刻」紀錄片，長大約50分鐘。專輯發行第一日，台灣賣出20萬張。全亞洲最終銷量重衝破150萬。孫燕姿並喺專輯發行後冇耐公開聲明將「休息」一年。

## 曲目

## 參考
東歐巨變三十周年集會

**東歐巨變三十周年集會**，係2019年11月17號一次反逃犯條例修訂集會，喺中環愛丁堡廣場搞。呢次集會嘅主題係「鐵幕倒下，極權必亡」，入面展示咗唔少同東歐劇變有關嘅圖同片。

喺集會入面，主辦團體起咗一埲由紙皮箱砌成嘅牆，埲牆係象徴柏林圍牆，牆上面都有唔少同東歐劇變或中共惡行有關嘅圖。集會有為周梓樂默哀一分鐘。埲牆最尾俾人推冧，代表推冧極權。

## 同日活動
*願祢榮光歸香港集會

## 參考
巨型城市

**巨型城市**（**megacity**）泛指喺人口、人口密度同面積等方面極之龐大嘅城市，而嚴格嘅定義通常係指人口過 1,000 萬嘅城市。
同餘類

喺某個特定模數下，個數集，包含澌啲會得到同樣餘數嘅整數嘅，即係**同餘類**。譬如\text{ mod }3 下啲整數就分得落三個同餘類，即模3餘0同餘類（3 k + 0 ）、模3餘1同餘類（3 k + 1 ）、模3餘2同餘類（3 k + 2 ）。

畀定模數n 下，啲整數有兩個顯然特性：任一整數衹能屬於一個模n 同餘類；任兩整數屬於同一個同餘類，當且僅當佢哋同餘嗰陣。
代號魂鬥羅

《**代號魂鬥羅**》係改編自電子遊戲《魂斗羅》嘅背景音樂。由丁彥雪作詞，華晨宇作曲同演唱。呢隻歌第一次唱係由華晨宇喺東方衛視《天籟之戰》第二季第六期節目。

## 簡介
其實《魂斗羅》嘅配樂唔係一隻完整嘅歌，而係遊戲配樂嚟。佢就抽咗入面兩段嘅主旋律嚟去寫呢隻歌。節目要求佢要喺24個鐘入面寫好隻歌嗰陣，佢嗰陣就請咗楊坤、費玉清同佢一邊打機一邊度橋。

佢喺《歌手·當打之年》第五期唱咗呢隻歌，不過將佢改名做《荒野魂鬥羅》，並攞到嗰集觀眾票選第三名。

## 創作名單
以下內容整合自官方影片：

*演唱：華晨宇
*填詞：丁彥雪
*作曲：華晨宇
*編曲：、鄭楠
*音樂總監：安棟
*音響總監：安棟
*結他：倪方來、畢赫宸
*低音結他：努而德柯
*鼓：Martin Ngim
*和聲：愛之音合唱團
*鍵盤：Mac Chew、洪信杰
*Program：楊磊
*打擊樂：王宏濤
*弦樂隊：劉星弦樂隊

## 參考

## 出面網頁
*華晨宇《代號魂鬥羅》嘅官方影片
資訊爆炸

**資訊爆炸**（）係指因為資訊科技而引起嘅手上資訊量大幅提升，例子可以睇大數據（big data）等嘅課題。

## 睇埋
*資訊超負荷
*複雜
*決策
*Cyberpunk
資訊超負荷

**資訊超負荷**（ ），又或者叫**資訊過多**，係指手上嘅資訊多得滯，搞到個人唔知應該點樣做決定好。廿一世紀初畀好多人指係資訊爆炸嘅事代：隨住資訊科技愈嚟愈先進，要搜集資訊愈嚟愈易，一個人喺 Google 搜尋器入面是但打幾隻字，就已經會搵到大量相關嘅料，啲料多到佢根本睇唔嗮。因此，資訊超負荷成為咗一種頗受關注嘅問題。

## 概論

要做決策，個人梗要或多或少噉搜集一啲資訊，例如商業上要決定「邊隻產品值得抌本做研發」，通常起碼要睇吓市場研究嘅結果，睇吓啲客對啲產品有咩意見；又例如想像行軍打仗（或者打射擊遊戲）嗰時，一位軍人要決定「要行邊條路線前往目標地點」，通常起碼會想知一條路線有冇敵軍活動嘅跡象；呢啲資訊會對佢哋嘅決策結果有具體影響－如果一間公司嘅管理層對市場形勢判斷錯誤，可以搞到間公司因為開發錯產品而損失慘重。

心理學同腦神經學等領域上嘅研究表明，人腦嘅資訊處理能力係有限嘅，當一個人腦要處理嘅資訊嘅量大得滯（資訊過多），往往會搞到個人唔舒服，而且實驗性質嘅研究仲發現，當要處理嘅資訊嘅量大到咁上下，個人做準確判斷嘅能力會下跌。因為噉，資訊過多同資訊爆炸等嘅課題响決策相關討論上廣受關注。

## 應對

為咗應對「手上有大拃資訊」嘅問題，2010 年代嘅 IT 界興起咗大數據（big data）相關嘅領域。大數據泛指一啲「因為大得滯複雜得滯，廿世紀同打前嗰啲數據處理方法搞唔掂」嘅數據集。處理噉嘅數據會用到機械學習同第啲 AI 技術，呢啲技術重點係要將啲數據**簡化**：例如想像做市場研究，搵到拃數據返嚟，數據集包含咗描述 50,000 位消費者嘅數據，不過咁大拃數據，決策者難以一嘢理解拃數據畀到啲乜資訊，於是佢就行統計分析，將班消費者分做 5 個「類別」，每類內部差異細而類之間差異大，再描述每個類別有咩特徵－即係例如「第一類主要（75%）係 18 至 24 歲嘅後生仔女，同埋興响禮拜六日行街買嘢、第二類...」呀噉。

有關「點樣用 AI 相關技術應付大數據」嘅問題，仲可以睇吓統計分類同降維等嘅課題。

亦可以睇吓地圖學點樣用總描技巧嚟確保地圖唔會顯示太多資訊。

## 睇埋
*分析癱瘓
*複雜系統
*人機互動
*Cyberpunk
*感官超載

## 註釋

## 引述
自殘

**自殘**（**self-harm**）指特登傷害自己身體組織（一般係皮膚組織）嘅行為，一般係指無意自殺，但係想傷害自己嘅行爲。
社會異化

**社會異化**（**social alienation**）指一個或者一班人因為某啲原因而受到社會或者彼此之間情緒上隔離。
照明

**照明**（）係指用人造嘅光源嚟提高一個地方嘅亮度。

## 物理相關

## 睇埋
*光污染
*趨光
WordPress

**WordPress**係一個使用PHP同MySQL所整嘅自由開放原始軟件同內容管理系統，佢可以用嚟整返Blog或者係建立網站。

## 睇埋
*Blogger
*GNU
*W3C

## 攷

## 拎

* WordPress 官方網站 
* WordPress 简体中文 
* WordPress Taiwan 正體中文
建築生態學

**建築生態學**（**arcology**）指旨在減低高度密集人口嘅生態影響嘅建築設計：喺現實世界，建築物會由人使用，人用建築物嘅過程往往會產生垃圾（例如人住喺棟建築物入面就會有用完嘅餐具同廚餘），而且建築物需要維修，而維修嘅過程都會產生垃圾（例如係爛咗嘅門同窗），所以一棟建築物有人用就實會有可能污染周圍嘅生態環境；建築生態學正正就係思考點樣將建築物設計成將呢啲生態影響減到最低，簡單嘅例子有思考道路同垃圾房嘅設計，睇吓點樣可以令建築物更有效率噉運走啲垃圾。

## 攷
企業戰

**企業戰**（**corporate warfare**）泛指大型企業之間或者由個人對大型企業作出嘅攻擊。企業戰可以係以網絡戰嘅型式進行嘅－例如大型企業請黑客幫手攻破同行競爭對手嘅電腦系統，用嚟偷取「同行研發緊乜嘢新產品」等嘅重要情報。
超人類主義

**超人類主義**（）係一種思想。喺最基本上，超人類主義主張人可以透過運用先進嘅科技嚟改造人嘅身體甚至心智，而呢一樣嘢可以用嚟改善人嘅生活。
碳變 (小說)

《**碳變**》（**Altered Carbon**）係 2002 年出嘅一本數碼朋卡小說。

## 睇埋
*《碳變》，由呢本小說改篇嘅電視劇
到此一遊

**到此一遊**可以係：
* 到此一遊 (胡鴻鈞專輯)，2017年胡鴻鈞嘅專輯
** 到此一遊 (歌)，胡鴻鈞主唱嘅歌，2017年TVB電視劇《降魔的》主題曲
* 到此一遊 (楊千嬅專輯)，1998年楊千嬅嘅專輯
* 到此一遊 (電視節目)，2020年香港無綫電視節目
* 到此一遊 台北，2018年香港無綫電視節目
到此一遊 (電視節目)

《**到此一遊**》（）係香港電視廣播有限公司製作嘅遊埠節目，由阮兒、陳婉衡、陳約臨同周佩婷主持，介紹上海、加拿大同荷蘭景點。第1-8集節目由2020年11月14號到11月28號逢禮拜六晚22:00－22:30喺翡翠台播，之後由2021年1月2號到1月16號同埋2月27號開始逢禮拜六晚22:30-23:00播。第9集由4月26日禮拜一晚上21:35-22:05改於J2播出。

雖然呢個節目嘅名同2018年無綫電視節目《到此一遊 台北》似樣，但係兩者除咗都係由張志明監製之外，就無任何關係，而咁啱呢個節目第7集都係用咗「台北」做主題。

## 每集內容

## 節目調動
*2021年2月20號：由於20:30-23:00播電影《戰狼II》，所以停播一次。

## 出面網頁
* 到此一遊 - 主頁 - tvb.com
天元 (圍棋)

**天元**，圍棋盤中正中心。圍棋盤有路十九橫十九直。天元喺橫十直十。

以五行計法，一年有三百六十日。而棋盤中有三百六十一目，配以五行，就餘一目，就叫天元。而天元古稱太極，有如天嘅中心。

棋盤特別畫咗黑點。天元與八個方位嘅星，合稱九星，都用黑點標記。天元周圍嘅地方，叫中腹。

天元喺正中心之故，相比起近邊地方，開始好難圍到地。做唔好嘅話，就變相嘥咗步棋，故此好少用來開局。
KO

**KO**，拉丁字母串字，指：

*擊倒，KO，Knock out，打到地上一時間唔能起身
*こ、コ，ko，日本假名
*高氏，Ko，姓氏
荀子

*
**荀子**，戰國時荀況所寫嘅書，為儒家重要經典。至今尚存二十卷、卅二篇。佢本質為治國治天下嘅政治書，文學而言亦屬佳作。
連橫 (歷史學家)

**連橫**（，），字**天縱**、一字**雅堂**；號**武公**，又號**慕陶**、**劍花**。佢響臺南出世，祖籍漳州龍溪（福建省漳州市龍海）。

## 書
*《臺灣通史》（1920年出版）

## 死
民國二十五年五月十號（1936年6月28號），連橫喺上海死咗，享年五十八歲。

## 家族
積克斯拉士伯格

**積克斯拉士伯格**（，），全名**約翰·布爾·甘迺迪·"積克"·斯拉士伯格**（），係卡羅琳甘迺迪個仔、約翰甘迺迪唯一一個外孫仔，曾經多次公開露面。

## 簡歷
積克1993年響紐約出世，係卡羅琳甘迺迪同老公艾得溫斯拉士伯格個仔，有兩個家姐，羅絲同埋塔添妮亞。佢個名係跟據太公約翰布爾三世（積琪蓮甘迺迪個老豆）個名改嘅。斯拉士伯格個老豆係嚟自猶太教正統派家族，而阿媽就嚟自甘迺迪家族，所以佢一個人就有愛爾蘭、法國、蘇格蘭、美國四種血統。

響八年級嗰年，佢建立咗組織ReLight New York，專門幫啲低收入屋企，最後籌到十萬蚊美元。2011年，佢畢業於曼哈頓Collegiate School，仲曾經響畢業典禮上面發表演講。之後佢升讀耶魯大學日本史科，期間曾經做過耶魯每日新聞同The Yale Herald嘅記者，跟住又做過緊急救護技術員，四年之後畢業。2017年佢讀哈佛法學院，一年後又畢業於哈佛商學院。

2015年，佢由耶魯大學畢業之後，就去咗日本科技公司樂天做嘢。一年後轉到美國國務院同埋三得利做嘢。

## 公開活動
2013年，佢外公約翰甘迺迪恢復設立總統自由勳章五十周年，時任總統奧巴馬邀請佢出席宴會。因為佢同時係甘迺迪圖書館成員，所以由佢做頒獎主持人。另外佢仲係Profile in Courage Award2014年頒獎人。

2014年，正值佢阿媽卡羅琳做緊美國駐日本大使，所以兩母子一齊去福島縣訪問。同年5月5號，佢哋到訪福島第一核電廠，佢訪問完後就話：「我好希望美國人都可以記住同埋明白呢個慘痛嘅教訓，之後我哋都要做啲嘢。」

響2016年，斯拉士伯格同阿媽去見當時啱去到山口縣海軍陸戰隊基地嘅國務卿克里，而當時嘅克里又啱好參加完七大工業國組織峰會。

2017年，佢聯同卡洛斯卡貝盧、梅伯菲成為組織350.org嘅執行董事。

2020年，響民主黨全國代表大會上面，斯拉士伯格響第二日現身，仲發表演講「We Lead from the Oval Office」。

## 演出

## 攷
侯孝賢

**侯孝賢**（，；）係臺灣電影編劇同導演，鄉下廣東梅縣。1989年憑《悲情城市》攞到威尼斯電影節金獅獎同金馬獎最佳導演。

## 個人榮譽
*  香港浸會大學榮譽文學博士（2007年）

## 攷

## 出面網頁

*
*
*
*
*
*Hou Hsiao-Hsien at Strictly Film School
*Parametric Narration and Optical Transition Devices: Hou Hsiao-hsien and Robert Bresson in Comparison, Senses of Cinema article on the style of Flowers of Shanghai by Colin Burnett 
* 侯孝賢博士 | 電影學院，香港浸會大學電影學院

類:電影編劇‎
類:香港浸會大學榮譽博士
打開

《**打開**》係由米果填詞，黃霄雲作曲同演唱嘅一隻單曲。喺2018年5月7號發行。

## 簡介
呢隻歌係講緊黃霄雲自己嘅成長，《打開》代表打開悲傷、打開沉默、打開心扉、打開自己嘅天性。隻歌講咗黃霄雲喺藝考面對嘅高低起伏，佢依家追佢嘅音樂夢，最終贏咗自己。呢隻歌揀喺高考倒數1個月發行係因為佢想多謝一路支持佢嘅人。

佢喺《歌手·當打之年》第四期唱咗呢隻歌，並攞到嗰集觀眾票選第七名。

## 製作名單
以下內容整合自蝦米音樂：

*演唱：黃霄雲
*填詞：米果
*作曲：黃霄雲
*編曲：余威、黃霄雲
*和聲編寫：黃霄雲
*Rap：黃霄雲
*錄音師：王瑞克
*混音師：楊碩
*音樂製作人：楊碩

## 參考

## 出面網頁
*黃霄雲嘅《打開》單曲
人形機械人

**人形機械人**（ | ）係指特登整到好似人噉嘅樣嘅機械人。

## 科幻
人形機械人喺科幻文學入面長期佔有重要地位。其中最具影響力嘅作品包括阿西莫夫（Isaac Asimov）嘅《I, Robot》同《The Caves of Steel》，書中嘅機械人受「機械人三大定律」規範，對後世影響深遠。菲獵 K 迪（Philip K. Dick）嘅小說《人形機械人會唔會夢見電子羊》描寫幾可亂真嘅 人形機械人，引發對同理心同人工生命倫理嘅討論，後來改編成電影《銀翼殺手》（Blade Runner）。更早期嘅作品如卡雷爾恰佩克（Karel Čapek）嘅舞台劇《R.U.R.》 (Rossum’s Universal Robots) ，不但描寫機械勞工反抗人類，亦首次引入「Robot」一詞。

喺電影同電視作品方面，人形機械人係科幻題材嘅常見元素。著名角色包括《新星空奇遇記》入面努力理解人類情感嘅 Data、《銀翼殺手》系列中嘅仿生人（Replicants）、《異形》系列入面嘅 Ash 同 Bishop、《人造意識》（Ex Machina）嘅 Ava，以及《未來戰士》系列由阿諾舒華辛力加飾演嘅終結者（terminator）。呢類作品通常圍繞程式設定同自我意識之間嘅衝突，以及人類創人形機械人智能，所帶嚟嘅社會同倫理後果。

喺日本動畫同漫畫之中，人形機械人亦成日都見，而且角色類型多樣。代表作包括手塚治虫創作嘅《阿童木》，視之為日本最早同最具影響力嘅人形機械人角色；《攻殼機動隊》入面嘅草薙素子同其他仿生人；《龍珠》系列嘅人造人 16、17、18 號；《新世紀福音戰士》嘅綾波麗；以及電子遊戲《NieR: Automata》入面嘅 2B 同 9S。日本作品經常模糊人形機械人 同**改造人**之間嘅界線，重點探討自我、記憶同靈魂等哲學議題。

喺電子遊戲領域，人形機械人經常成為可操作角色或者世界觀核心元素。《Detroit: Become Human》以 Android 爭取權利同自我意識作為主題；《洛克人》（Mega Man）系列描寫擁有人格人性嘅人形機械人；《NieR: Automata》透過 Android 士兵探討存在主義；另外《System Shock》、《Deus Ex》同《Fallout》系列亦大量涉及仿人機械人或人工人類（如 Synth）嘅倫理與政治問題。整體而言，人形機械人作為一種敘事工具，持續用嚟反思科技發展對人類社會同自身存在嘅影響。

## 睇埋
*恐怖谷
*同理心
劉樂妍

**劉樂妍**（；）係位喺中國大陸發展嘅臺灣女藝人，前Fantasy 4團員。佢喺台灣出世，祖籍湖北宣恩。

## 經歷
劉樂妍生於軍人世家，阿公係空軍少將。劉樂妍自細就對表演產生濃厚興趣，2003年首次擔任台北世界貿易中心展覽宣傳模特兒。

2005年5月，喺台北國際婚紗喜宴博覽會俾經紀人發掘，並同Stacy（周宥伶）、Tiffany（謝宜蓁）、Amy（安真佑）組成Fantasy 4。

2007年，同經理人黃小郎合資成立盛世娛樂經紀公司。

佢後來轉去中國大陸發展演藝事業，經常喺微博上發表親中華人民共和國政治言論，內容亦由早年喺Plurk視中華人民共和國為外國，改為喺微博支持中華人民共和國。

## 政治立場
一般人會將劉樂妍視為親中派藝人，近年佢亦發表咗唔少同政治有關嘅言論，引起唔少爭議。例如，2018年9月30日，中華統一促進黨喺台北火車站舉行慶祝中國國慶嘅活動，劉樂妍亦有參加，更加大唱「我是中國人」。去到2020年2月，劉樂妍又稱「要放棄台灣國籍」，但後來又改口話台灣唔係一個國家，只係一個省，所以唔使放棄國籍。。

亦因為咁樣，有啲台灣網民非常唔鍾意佢，有啲台灣商店都唔再願意畀面畀優惠佢，甚至連佢阿媽都要同佢切割。佢對於中國嘅追捧，甚至時不時諷刺台灣、製造兩岸對立，就連部分中國網民亦批評，認為兩地各有優點，劉樂妍唔需要每一篇文章都帶有政治嘅意味。

## 參考


類:臺灣女藝人
類:祖籍湖北
樂妍
中華統一促進黨

**中華統一促進黨**，簡稱**統促黨**，係一個中華民國嘅親共統派政黨  ，支持中國共產黨嘅政治主張，反對台灣獨立同埋臺灣共和國 。該黨以促成一國兩制為宗旨，時不時喺公開活動舉中華人民共和國國旗 。自成立以嚟，該黨捲入咗唔少爭議同埋衝突破壞事件。

2024年11月，統促黨因涉嫌接受中華人民共和國資助並為其發展組織、介入臺灣選舉與犯罪，遭內政部向憲法法庭聲請解散，係臺灣首個因危害國家安全遭主管機關聲請解散嘅政黨。

## 部分知名度較高人物
*張安樂：黑社會。
*璩美鳳：擔任發言人，曾經因為性愛光碟事件轟動全台。
*謝啟大：前新黨立委同主席，曾經因為將同性戀者比喻為曱甴引起爭議。

## 參與選舉

### 2020年中華民國總統副總統及立法委員選舉
2020年，中華統一促進黨喺總統選舉中支持國民黨候選人韓國瑜，另外派出10區域立委候選人同埋7名不分區立委候選人，但全部落選。

### 立法院選舉成績

## 犯罪及爭議
有關中華統一促進黨嘅爭議，主要環繞佢嘅親共立場，對香港親民主派人士、台灣綠營人士作出恐嚇，同埋主要成員具有黑社會背景嘅問題。

### 關於解散中華統一促進黨嘅建議
關於解散中華統一促進黨嘅建議，首先係由喺香港嘅香港前途關注組喺2017年8月18號提出，當時佢哋向台灣嘅關注香港民主連線18名立法委員（皆為時代力量同民進黨立委）發表公開信提出多點要求，包括將中華愛國同心會同埋中華統一促進黨宣告為非法組織，並將所有相關人士逮捕。去到2020年，時代力量就提出預算提案，要求內政部將統促黨移交司法院憲法法庭進行解散程序。

不過，不論是香港前途關注組或是時代力量的建議，當時民進黨政府都未有正面回應。時代力量黨團的提案，甚至遭到當時執政民進黨以64票反對、僅7票贊成而遭否決。而執政民進黨對統促黨一度嘅不作為，亦引起一啲在台香港人嘅不滿，認為民進黨對佢哋申請定居台灣就咁嚴謹，甚至訴諸非常牽強嘅國安理由，另一方面就對統促黨咁寬容。

去到2024年，內政部先正式聲請解散統促黨。時代力量回應內政部2024年行動時，表示強烈支持，更表示「早就該」。

## 睇埋
*中華中正黨 - 同屬台灣激進親中陣營，有邪教色彩但已經被解散嘅政黨
*復康聯盟黨：另一個台灣激進北京派政黨，同樣被內政部提請解散
*新黨：另一個台灣激進北京派政黨
## 參考

## 出面網頁

* 中華統一促進黨 
* 
*
科幻新浪潮

**科幻新浪潮**（**New Wave science fiction**）係 1960 至 70 年代西方文壇興起嘅科幻改革浪潮。西方數碼朋卡就係喺呢個時期興起嘅。
菲力普·迪卡

**菲力普·迪卡**（**Philip K. Dick**，）係美國科幻作家，喺1968年出咗早期數碼朋卡小說《人形機械人會唔會夢見電子羊》（Do Androids Dream of Electric Sheep）。

## 出面網頁
KM

**KM**，拉丁字母串字，指：

## 單位
*千米，km，kilometre

## 國
*葛摩，KM，Comoros，國代號
*.km，葛摩網域